
JANAPCHENGAN! 


A chik a songo kitap sena changgiparang bang-been dongaha 
indiba ku-tangchi segimin kitaprangko poraina sikgiparang bang jani 
gimin bang-batan sena siktokja. Ian an chingni kii langna ka sagijaniko 
mesokani gita onga. Anga ia NovcI-ko ni nlbe^i salrangna skangan 
scaliachim indiba adita ncng nikanirangchi chapa ka-atningna man jaha. 
la scgimin golpo angni gisiklangoniko tarie seanisan ong aia enia ian 
kitapna ka sagiparangna poraitobegipa ba jakkallobegipa ong jaiiaba 
donga. Ian adila mandcrangni nangnikaniko gisikona sokate angna 
ka donganiko oivahanichi chapa ka-ataniona sokaha. 

lano janapgimin song ba mandeni bimingrang badiaba biap ba 
niandcko minga baksa apsan ong gcnchimodc uan maibakai 
ong-gakanisan ong aigen, maina ian golpoo bak ra-giparangko dingtang 
ma-ekate mesoknasan uarangko donaha. la scgimin golpoo darang 
a-gilsakni mandeni daka rikako ba kam cholonko nirikie uko janapna 
miksonganirangba dong|a indiba basakoba saniba janggi tanganiona 
indaka obostarang sokbanaba donga, indakc sakgipin mandcrangni 
dakchaka gri saksan ong engmittingo iano janapgimin kaltarangchi una 
ka dimeataniko on na man aba donga ine mangsonganinasaong a. 

Anga iano adila kalta gitalrangkoba Jakkalaha, jekai garini palo 
koire, kitapni palo chapmong, koborni palo knanku enia iiandake 
gipinrang. A chikni miiiganio bang an miksongani gnangbimingrangko 
donaha, jekai, matchu ba matnokrangni giscpo chubatgipa, matcha ba 
matskako cha gipa. Dandake bitcrangonikoba le-rik ba rongsa 
ronggipinko rika gila nanggipa bile, le-gatchu ba a oni chukalao gata 
gita nanggipa bite ine miksonga gnang minge jakkala. Indake bimangni 
kri an ching A chik ku siko dongkugijagipa kattarangko taridape jatni 
agananiko apalatna man-gen. 

Bon-kamc iako matchotsrange chusokalna dakchakahanina 
Rainsang College-ni Lecturer Ma. Martha Ch. Momin (Department of 
Garo) enia Williamnagar College-ni Lecturer Pa. Sengjrang N. Sangma 
(Department of Garo) -ko mitelna namnikbea. 

Uarangna agreba angna iako chusokatna jakko on-pae 
dakchakahanina pilak angni ripengskarangko enia iako bre e poraigipa 
A chik jat sakantikon mitela baksa pilak angni sikanirangko Sakni Gitelna 
pakwata. 

^*^®*^* Te. BarnathA. Sangma, 

Ex-Assistanl Headmaster, 

Green Hill English School, 
Baisrigittim; Williamnagar 
Nokil A’we, Williamnagar, East Garo Hills. 

AGANDAPANI 

A chikrangoba sena-jotna changgiparang bang en gnang. 
Saobarang iana bakapgipa gunrangba gnang, indioba basakobade 
antangtangari daldroe silrorona nenga. Uaranga basakoba okrie, 
chiru-a gate. dilneng-do mikako man-ode silrorona aro namgipa 
biterangko nangna man-a. An-ching uandakgiparangko 
an-tangtangari dal ako nie dongaigija nirok-simsake nambatatna 
nanga. Patigimin ba kapgipa gunrangko nambatatna A-chikjat 
sakanlian dakchakanirangko on-paode nambca. 

Gipin ku-sikrango bang-a dingtang dingiang rokomni sea- 
jotanirang (literary genre) donggenchimoba A chik ku siko 
seanirangde namen komibcnga aro badiaba rokomni sea- 
jolanirangde dongsrangkuja ine aganoba gualani dongjawa. Sea- 
jotani rokomrangoni Dakmesokna seani (Drama) aro gisiko golpo 
banaidrae Songsarni golpoko seani (Novel), uarangba 
mongsonggipa sea-jotanirang ong-a. Uarangko college aro uni- 
versity-rango ra-naba nanga. 

A chikkuchi segimin songsarni golpo da o dipet Redin 
Mominni '"Khalsin aro Sonatchi", Simison R. Sangmani 
'‘Swamalata”-oniko pegipa “Sonabal Mc-chik”, Icylian R. Marakni 
“Chigitchakgreni Nokma” aro “Gamseng”, unbaksana da o gital 
Prabodh M. Sangmani “Parakgija Ka-saa" aro “Dikreni Gitcham 
Poto” iarangsan ong-kuainga. 

Chasong damberangoni Te. Bamath A. Sangma songsarni 
golpo “SIKIME”*ko seaha. Ian chadamberangoni ia rokomni 
seanirangna re-mikkangani aro Ja-ku de-ani ong-enga. Ua iano 
gisiktango golpoko tarie ba gisiko golpoko rike uno bak ra giparang 
(Character) -koba ia chasongoni ong-bewalo dakataha. Songsarni 
golpo badiaba chasongo ong-a obostako janeraogita nikatna 
man-gipa ong-a. “Khalsin aro Sonatchi”-o Khalsinni ‘dhuti’ gane 
neck'tie kae juta gananiara ia chasongna ka-dingstekani ong-naba 
donga, indiba uko segipa mandeni chasongo mai ong-a uko photo- 
rangoniko nikode ong-bebea ine nikna man-a. 

Janggitangani rakbegipa salsomoirang sokbaenganiko nisoc 
A chik jatni dakrong-ka rongkugijagipa jekon da*alonaba 
A chikrang ka e cha kujaenga, uan juta sikani aro knirate 
cha anirang ong a, uarangkoba ua ia songsami golpoo mesoke 
on-aha. Beben A-chik me-chikrangoni me-chikskako kni ratani. 
mikkang tariani kamrangko ka-e janggitanggiparangba dongengaha. 

Minggipin ua iano ku gipinchi minggimin bimungrangko 
ku-tango maidake banaie mingode ba donode namgenchim ba 
kragenchim uarangkoba banaie jakkale mesokaha. Unigimin 
saobarang ua A-chikkuona banaigimin bimungrangko krae nikjaoba 
‘ong niksrangja’ ine jeaigija krae nikako una uiatode nambea. 
Ku-tango sal, ja mingani dongoba an-ching ku-gipinko jakkale 
ku-tangchi mai minga ukode uija aro aganrongja. Uarangko da-alo 
A-chikkuchi segipa songbadrango aro kitaprango Jakkale 
mesokode, uarangko poraie gisikona chinaproroe knalo uko 
jatgimik jakkalna mangen. 

Sea-jotaniara chasongni chasongna gimakamgijagipa gam 
onga. Chengo Greek skia man-giparang Pluto. Aristotle uamangni 
seanirangko an-ching ia somoionaba poraie, uamangni 
chanchianirangko uina man-enga. Uarangara gamchatgipa hira, 
mukta aro sonana bateba gamchatbatsranggipa ong-a.”SIKIME”- 
ba A-chikku sea-jotanio gimagijagipa gam gita ong-gnok. Uni gimin 
chadamberang gimagijagipa gam aro bimungna gisiknange Jatna 
gimagijagipa gamko on-gilnajotton ka-na nanga. Sea-Jotani a-bao 
uarangkon A-chikJat nang-oniko aro angoniko nangenga. 


Dated: Williamnagar, 

The 13* July, 2002. 

Sengjrang N. Sangma. 
Lecturer, 

Department of Garo 
Williamnagar College, 
Williamnagar 

CHAPBDIL>1 

“DESKANG ENIA SIKIMENI ATCHIA” 


Salgisakni kokkimao nitobegipa taiigsekgilgil a gilsakni 
a bigilchi pindapgimin a a ki likbrini kosako jokenggipa chiring 
dilgnini gisepgriko gittini damsa gnangchim. Ua gittim A chik 
a songni salgipcngchipakni a biding dakbae saliramo 
bonchoteachim. la janapgimin gittimo chonbcgipa nokdang gesa 
gnangchim. Ua nokdanga choliade ong ja indiba kraa gitan cha na 
ringnade chuongen mannachim cnia uano katchaanian gapachim. 
Atlam balwa nangchakram pringni sal lengchakram, rona rotobea, 
dongna dongtobca biapo dongengmitingo chachaon nok 
an sengatgipa sara jckjakatgipa Patigipa Ra rongipani ka sae 
jaksramanichi skanggipa depante ua nokdango atchiaha. 

Baditaba salrangonian nokni nokgipa. deni pagipade deko 
mikkang nikna jikko ama inalna enia anlangko apa ine okamako 
knana sengsopaenggipade da-o deko mikkang nike baditan kusi 
ongbengnok. Magipaba ja-skuna oko kee, kosto sitengtoa chake, 
an pakani ja mano deko mikkango done, “inga, inga” grapako 
nachiltango knac, oktangoni ongkalgipa bi-sako jako dedingdinge 
badigitan ka srokbenggnok. Deko mikkang nikna skangan 
katchaani nokdango dongsoe, da-o demikkang nikani ja manode 
mairongpilen, katchaani baridapenggnok ukodc uamangsan 
masianok! 

Jikni an-sengbakalo, deko gandil ratman-o, A-chik jatna 
krara bimung deminge okampana skanggipa degipa ong*ani gimin 
uko “Deskang” ine mingaha. Demikkang nikan saloni uamangni 
nokdango piltaie ka sagrikani enia katchaani baridapaha indiba 
bilsibrini ja mano rasong mikkang nichange grianichi gnigipa 
anpakanikanio demechikko mikkang japinike nokko rakkina^^ 
Kalkame, gamko simsaknagipa Rangrime nokmechikan jal(|» 
ripripari jrinjrotni nokona neng'takna re-angaha. Ua ctemedukni 
a gilsako mikgaoan ja mano sinti do pilgime skimna ma'ringna 
nangahani gimin uko “Sikime” ine bimungkon donsrangaiaha. 

Deskang enia Sikime ma agri adasa paa dongoba sim'sakgipa 
nokmechikgrie do-bisa branga gita brangna nangaha. Pagipa da*o 

chonbegipa bi sa sakgniko nirokjoljole kamrangko ka na 
neng-nikaniko man-aha. Uni gimin ua jikgipa gitalko ra taina 
draataniko manaha, indiba ian Deskangnasa kabeani ongskaha, 
maina ua aditan dal kalahachim. Uni gimin ma detangara pagipa 
dongja dongjaode ukorarasa kam kaale antangde manokma gila 
janerani mikkango asongc palap daksimnasan choliaiachim. enikoa 
kasaninggija dakc uko saironga dokrongachim. Jeni giminan indakc 
aganani gnangchim: “Dinga, dinga inoba salgitade ong-ja, ma-de 
ma jong inoba ma gitadc ong ja." Deskang mamungkoba gisiko 
chanchina changpakii jac pagipana agane on sorongoba 
ma detangan un mikkangodc namnika dakc mesokani gimin 
bcbcra jachim batcsa bikpilc dctangkosa dcnggu ine pangnan 
dokpilskarongachim. 

Bilsi chi gnimang ong ahaon ua kalim-katchacba chugipa 
gadangni skian-nokona sokdopaaha. daoa pagipaniko dangga bic 
chapmong-rangko bree kumingpana inoba madetanggipa namjani 
giminan una kratchapaachim enia indaken ripeng skarangoniko 
biamjojoe kumingemangba ua uian-chct-onade ga-dapaaha. Uni 
indonga ka bcarangko nike pilak uni ripcngskarang una 
ka-saskachim, mongsongbate uni ku mingrimskarangoni 
dambebatgipa mctra saksa Rokime minggipa una bangbata salon 
dakchakaniko onbatrongachim. 

Rokime saksa namkalgipa nokdangoni ong achim cnia una 
agre nokdango degipingrichim. Ua saksa kam kam demechik 
ong ani gimin uni ma apa una ka sabeachim enia jegita ua dangga 
nanga pangnan jechakgijan una onrongachim, uchin ua ripengtang 
Deskangna dakchakskarongachim 

CUAPBIDIL-1. 

Kua gital jakkaJgiminni miksonganirang; - 

Enia: • Aro, Enikoa- Aroba, Dangga- Tangka, Uianchet-Class-VlII 

Uian saka-High School; Uian Ma-jatchi -Middle/ U.P. School; 

UianA'bimik -Primary School; Ka-bea:-duk; Ma-nokma-Rani; 
Panokma-Raja Chapbidil-Chapter, Chapmong-Ki-tap, 

Kuminga-Poraia. 

CHAPBlDIL-2 
‘‘DESKANGNl BRANGA” 


Salsao Rokime an tangni atchian salko gisik ra-manchian 
salo Deskangko gisiksan katchanio bakrimpachina okamataha 
indiba ua noko kam ka e choljokgijanichi re bapana man jaha. 
Salgipino Deskang scan (kolom) ge sako ra c uko grange una 
on nani gita on e agannaha, “Rokime ango iana agre mamung 
gamchatbala on nani gri. Na a ang’ ka sae on aniko ra chake ia 
pen-chi apalbcgipa uianiko taningo see rae asako antangni gisikko 
bariatbo enia u ianiko gipinrangna sec parakboj” Indiba Rokime 
an tangni agannatan salo sokangjahani gimin gisiko ka kame uni 
onnaniko enia agannaniko knachakjaha batesa uko namrenge gipin 
baksasa ku-sree rc angaiaha. la uni namrengani Deskangni ka tongo 
rang giiik nangchakeaha enia nambatsranggipa besani 
namrenganiko man e gisiko ka bean gape grapsijosijo mikkrono 
mikehian suakc saksansa sikdikdik ma brangc noktangchina 
re pilangaha. Uni re-pi langanja mano Rokime uko sandie nibeoba 
nikjaha maina uaba Deskangoni chel e dongchanade an-tangan 
man-jawachim. Indake ua uni nokchina sokpilc re-bae nion uni 
jakchakpilgija me chik suri dake kam ka bengako nikeahaeniaun 
kosako ma detangni saia intatakoba knac an-tangni una dakgimin 
kamrangko nipilate gisiktango duk manbeaha. 

Salgipino, Deskangni skiannokchi re-baengmitingko 
nichaksoe ua un baksa apsan re-pae ku-srena jotton ka-beahachim 
indaioba ua an tangni miksonganiko chu-sokatna gita on-tisamangba 
man-srangjaha, maina uaba an-tangko gisik saatbeahana ninie« uni 
agannako knachakna kniding dingsamangni gitaba salja-kuko 
jakkalna kurangchi ongjaoba kamrangchi rakbeen jechakenganiko 
mesokengachim. Rokime da o me chik gisik ong-e skatan^odk je 
dakeba chusokatnan siktelaiahani gimin antangan kema bi'^ioii 
krua dokraoni sean-ko ra e, an tangni jakgitokni saltokndto (^e 
uni knia-dokrao sikate indake agannaha: ‘Deskang na aangko kema 
ka na man-jawaha ong'oba ia saltokruko jakgittdco ganne uni 
wilwilenggipa minute-second-ni jakrang baksa ja*kuko de*e naina 
miksongaona re*angbo” ine mikehiko U'site an'pile re-angato.. 

Un attamo Deskang gisiktango kabeako rabite sosojengjeng 
onge, katongo saknaako mane nokoni kamrangko kaengachim 
unon rang gitikma detangni saiani ku a un ka tongo matsrambegipa 
ate achokchi ka-saninggija dake su-protca gita nangeaha. Haida ua 
ma detangni pilak saiani ku arangnan chakchikna man naba 
gnangchimkon indiba uni ka sabegipa ma gipa sagiko 
“me-tramittingo denggu dakesa an pakao sia, ukon dedrangba 
man-aia, ingipanachakmatjaeunbaksajegrikaha. Uamangni bilting- 
bil-tang jegrikmittingchachao pagipa sokbachange Dcskangko 
dokaha enia nokoniko a rikgale saiaha. Danang Deskangde 
mamungkobadaicnachol nikjae grape dongaiaha, maina kakketko 
agangenchimoba pagipaan bebera jawachim enia sakki sabitna 
inoba ua kuako aganmittingo nogipa Sikimede tusibengachim. 

Da-o ua maiko dakgen ma sijae, walgimik lusipilgija 
chanchiaha, noktang ine ua nokko channaba pagipade donga indiba 
ma-giparagri, chakchike dongangkuna inoba katchanin gri. 
Salantian doo gisikaoni salnapna gitchaksrie walmindik sengwat 
waalja snamonakingkingba saia intatan tipchangjachim. uni kosako 
kam kaen kumingpanaba man-pajachim. Kaniba inditan bangadc 
ong-ja indiba ka srapgija baonikon mingsani ja-mano mingsa 
ge-etroroa darangan nigampaigipade bcberanan manjawachim enia 
unbaksana madegipara banjisaong-achim. Deskang an-tangni pilak 
ka-bearangni gimin walgimik chanchie mikkrononi singsolenggipa 
mikchirang baksa ma gipa sagiko gisik ra e, “Ama nang' dcna mai 
ongenga naara nikpaengama? Apani jikgitalde chingkode nokoni 
deegitan jakkaljaengjok! Gose, ama na aba nikpaoba bila sokja, 
ka-ara amja, him angai, ine wagam chikmijile me mangchisa ma-ring 
skimaenggnok! Jebaong-chinaangade nokoni ong-kataignok, naa 
name Sikimekode nirok sandiaibajok” ine agane nogipani turamchi 
napangaha.Turamo nogipani sarigri tusiengako nie wal-nokko 
saldoe, uni knirangko rimroke, “Nono anchingde agilsako barima 
sakgnisan, darang gipin sepangkala mahariba dongpajae, sa-ko 
ma de ma jong chanpana, sa-ko ada-mama ra-pana. Ma detang 
kam-dak, apani jikan de chanjahaode sano ka dongpana. Na a 
jedakeba dongaibojok, kasrokeba-kalimeba janggimangmangko 
tange rakkiaibaojok, angade siobatangobare*angaignok. Tangoara 
challang, sioara me-mang, rasong gnange Nokgipani rakkiachi 

janggimangmang tangkua ong-oara changsao gronggriktaigen. 
Nang-ko da-o rime re-nara ango mamungba pangchakanigri, enia 
demesae agane dongnangoba na-ara ja rikpana am aigen. Dadade 
angkode saksanko gale katangaia inemangba aganne matnangeba 
roaibojok”. Incline ua sebichit kingsako see bolpilmao done nogipani 
pelopo kudime, mikchitangko u-site ongkatangaha. 

Changgittam dogisikani jamano sengna an-dalsikmittingo 
iia ripengtang Kokimeo dakgualgiminrangna kema bi e rc angna 
mangsonge uamangni nokchipakna mikkange re angaha. Ua 
sairanga sin karisa ong achim enikoa uno maibakai rasong 
gnangbeaniclii Rokimeba un pringo pring-rama dakna ba-ran 
ja kopko gune saksan ong-katbaengachim. Rang-gitik ua 
Heskangko nikc uaba apsan niiksonganiko daknan ongkatahakon 
inc chancliie ako singsoaha: 

Rokime: - Aiao, da alde rasong gnangbee manchisoa gita sakgnian 
gronggriksrangake! Na ara salantian ong katrongengama, ma 
daalan skanggipama? 

Deskang: - (mikkrono mikchi baksa) Angade nokoni katangengjok. 
Je nang na gisik sagnirangko dakmanahachim, 

uarangna nang o kema bi nasa re-baenga. 

Rokime: - Mainasa? Maiba ong ama ? Na-ade an-tangde 
kaiangengjok indiba nang’ nogipaenia ! (antangko miksonge). 

Deskang: - Ang’ nogipana agre enia sawa? Ang nogipade 
dongaichina biade seni alduako cha nagipasa indiba angara 
antangan ga-brite cha-dilnagipasa, 

Rokime: - (gisiko ka-bea gnang) Angni giminde chanchijawama? 
Angara gisik name chanchina changjani giminsama, ma maibaan 
ong-ahama daora nang’ katangna am-ako knaora ka-tongan an-sri 
moa gita dakenga (ka tongtangko rim e a-ao asonggopa). 

Deskang; - Maisa ong-engjok da oa? 

Rokime: - (skatang gisiko chanchie) Angade nangna kasaengakon! 
Ihing angade nang-nan ka-sachongmota, ambino na ara angona 
re-bapilbone. Angade see ra-na inode nang-kon ra-aignok. Na-a 
re baa re bakujana kingkingde nang ni jik ong-e nang kon 
sengsoaigen. 

Deskang: - (nawang dake) Aia, maikosa na'ade indake 
agannengjok. Na-a da*o angna maiko agannenga ukode na*ara 
ma sikuengachima? Da o na'a nang-ni dambegipa gisikchin 
antangni janggi tanga gimikna agansamsona maikai ka-dongjok 
me-chik! Na-ara maikosa skatang kore itenga gita jari dake 
{^annengjokai! 

Rokime: - Oe, beben anga bilsi chi sasan ong engpiti indiba jeko 
nang'na agannaha ukode pe-jawaha. Indake ong genoba na aba 
gipinkode sanditainabeha enia je biapo ongoba angko gisik rabo. 
Anga ianon nang ko nang ni jik ong-na mangsonge siaonaba 
sengsogen (knia dokratango cha ringna ra-bitgipa dangga gong 
sotdokko on e uko watataha). 

Deskang uni aganna ku-ana aiao inmanpile gisiktango jajrenga 
gnang, “De dongbone”, ine aganwatari jara change chanchiroroe 
re-chakatna a bachengaha. Adita uoni an pile ja ku kolgrikmang 
rejitkuengon ua tebagiminchiko nipilatoa, Rokimeni katong bee 
mikkrononi tingtotenggipa mikchirangko u sitgija ka sne ka sne 
ja rikbaaniko nikataha. Deskang ua dambegipa pegitchakchak 
dosigrigipa me-trani ka beako nike an-tangni skoko narongrenge 
gisiktango nangchakeaniko mesoke jaktangko bawange skochi 
gakgue uko an-tangona okamataha. Rokime kabeachi kadingsmite 
skoko gakguchake uni ka-bakona chasinapangaha. Deskang uni 
rinokbalbal petopona jakrangko snilate chimik gita tipchanggija 
joksnisruenggipa ka-beani chianchiko usite, rang-gitik anpildate 
uoni re angaha. Rokime an tangni skanggipa enia bon kamgipa 
baseanio an-tangko a-sakni gipin me-trarangni gisepo rasong 
gnangbatsranggipa ong-chongmotaha ine ma-siachim. Unbaksana 
ua an tangni basegimin me-asao pangkimen ka dongachim enikoa 
ia ka donganian uko saksan dongrikna bilko on naha jechin ua 
antangan an-tangko ka-dimeatna dakchakahachim. 

CHAPBIDIL-2 

Kua gital jakkalgiminrangni miksonganirang: - 

Sean-pen/kolom chapmong-ki-tap sechit-lekka; 

wal-nok-lamp; bolpilma-table a’dikprak-minuteprak 

arimprak-kontaprak; mikjapprak-secondprak knanku-kobor; 
saija-ku-somai; saltok-calender; saltokru-ghori 

pringratna-morningwalk; kruan dokra-pocket; ku-srea-golpo 
ku-perarona-translation. 


CllAPBIDlL-3 
“KA SAANIKO CHEA” 

Pring wal seng ahaon ma-detanggipa Deskangko 
chakatningjana sai-intate uni turamni dogako o e niora 
bangbanggipa dringkosan nikaiaha. Ua antangni ka saninggija dake 
jakkalarangko chanchie bachiba katmikbrange sina bonna kenchake 
ka-simang oksimang dake Sikimeko cnia pagipako okame 
grapjoljole sandiaha. Sikimede adatangni giminde mamungkoba 
ma-sipajae ma-detangni grapako knaesa daalde maian ong-aha ine 
turamoni chakatkringkrangoa polpilmaoni sebichitko nike uko 
oprake niaha. 

SEBlCHiTO SEGIMIN: - 


None Sikime, 

Angade ia nokoni chelbegipa biapchi reangengaha. Naa 
babako name nisobo, angni giminde jajrengchaknabe enia 
sandinabe. Anga ta-raken re-bapilgen. 

Nangni adatang, 

DESKANG. 

Sikime cidatangni seangako ku mingmane ka beaniko 
mannahachim indiba pilsara ka-srokchakbeeba nikpilaha maina 
gipin sinjetako man-ne sitengtoana batede jakgitele sinti- 
do'pilgimanian nambatkalkuengachim, ma detang enia pagipani 
so-sojengjeng dakengoba uade namrenga gnang, angchia mai 
nangpaa ingipa gitasa dringtangoni ongkatbaaha. 

Ma detang: - Sikime, Deskangara bachi re anga. nang na 
aganangjama? 


Sikime: - Grahg chae bilbrang gimin dookoara sandioba baoniko 
nikgnoksa. Banonan bilbrange banon ma chakeenggen darangba 
ma-sija. 


Pagipa: - Im, gitchia amchakjajokode rebaara rebapilaigen, siara 
sijawa, okkrijoko oktangna ga-brite chanara changaignok. 


Sikime: - Ka-saaniko sandigipade gitchiako ma sija, bidana 
branggipade ga-brite cha-na nangja. Unigimin angni adatang jena 
miksonge re-branganga anga uko ma-sia enia ua chu-soktcigen. 

Pagipa: - Denggugiparangan naniana miksonge reangpaenggendc, 
poraina inoara dakchakjaenga inosa. 

Sikime: - lade na-songni mni Do-reng Wal-kusik(» poraimitting 
chasong ong-jajok, apa. Lekkani kosako lekka, ki tapni kosako 
ki-tap nanga bang-a. Bebegitaba poraigipa bi sanade kiaa gitan 
katchanikoba nanga. Mamung saloba neng skimc sintian baksa 
mikchiko bcsa kaede nama gadango chusokgipa ongna man-jawa. 
Unikosako songsami gitaba ma-sie ra-na gita agitchaa salja-kukoba 
nanga jedakode ripengskarang baksa ma-.siaiangtangko badinggrike 
uianiko apalatna man-genchim. 

Pagipa: - Mai kam na-simangara ropettange wakgita do ogita ra bae 
on-nako wange cha-soana agrea. Pagipa maidakc mikgil sie 
kratcha-a man-ne ra-bae on-nenga unigiminde ki-sang-sko chanchian 
gri- 

I.* » ' ' 

Sikime: - Ah, namahaba, noko mai a-scl ong enga uko nirok 
sandigija cha-aniko mangmang ra-bae on-nana agre nang-ni 
mamungba kam dbqgdapjaha ine na-ara chanchiama? Na-a nang-ni 
dedrangni nehg-Aikahirsingko basakiiiba salrango changsasikmang 
sandie niahama? Dongjane, baba dongja, batesa neng-nikani kosako 
neng-nikanikosa on-dapaha. Enikoa da-o chinga paani noko 
dongmittingon wakgita do- gita ra-bae on-nako cha-ja ong-ode 

nangni sian bon*nan ja-mano gipin nokosa indake chaboma? Ma, 
chingni magipa dongjahani gimin da’oara chingkode detang gitan 
nilgahama? 

Pagipa: - (waki-mikki dake) Dokatsranggen nang ko anga, 
dal-batakoba dal-bata minggija achak wa-pek dakani a-selan anga 
dongjamangmangode na song kajia daktokenga. Ua nang ni 
ma-detangde na-songni magipa ongjama? 

Sikime: - Oh, chingni nang’ jikgital baksa janggi tanganide salgi 
enia chu-begipa a-bri gitasa dakaia. Chel-beaoni nang gita 
nigampaaigipade salgio nangtinge a-bri enia aramko katchae 
rorimenga gita chacha nikataia indioba sepangona reange niosa 
baditana dingtanggrikbea ukode masigenchim. 

Pagipa; - (Sikimeko natengo bilsa satkape) Jrip dong sala gati 
me-chik, maikosa bi-sa mikkilek mangmang me-chikma gipi gita 
aganna dakbaenga, hitangode nang-koba ba-ra gorurue 
arikatsranggen. 

Sikime: - (grape) Dai batana aganchakgija dongaiode 
dal-batgiparangni ong-gija dakaniko kakket jerara aonan ra-bana 
man-chipgenma? Ihing ong ja, unigimin angade jrip dongjawa, 
nanga ong-ode na-songan ong-katangsrangbo iade ama sagini noksa. 
Da-sionin mai ong-genchim anga pilakon ma-sisoenga, pangnan 
dal'batgiparang mamung saloba chonbatgipachi an-tangtangko 
amna on-rongja. An-tangtang maiba gualaniko dakaha ine nikoba 
dakgualatangko ra-chakani pal chonbatgipakosa jrip dongatna 
namnikbatronga. Mai, a-gilsako mande me apa me-chikma 
ong-jokode, skia poraia chu-sokahaode pilakan an-tangtangko 
gimiknian rongdik ine chanchiama? Nibo, baba, chinga 
nang jikmung melina man-genchim enia ua chingna ka-saode maina 
biko ma-gipa ine channaneng-nikgenchim. Indioba sokbitchini palo 
chipuni sianchikosa kanna am -ode darang dean uko ringjawa 
unbaksana ama ine okamjawa. la nang ni jikgipa ma a ong e 
atchiana bate skal bima ong-e atchion a-gilsakna 
nambatkalkugenchim. 


Unon rang-gitik ma-detanggipa Sikimeni agana ku-arangha 

gisiko nangchake ka tongko maibachi su pretata gita saknaatako 
man ne ka a be e uko gipake grape agannaha, “Angko ama ine 
okamna man-jawaha ong-oba kema ka-bo, maina anga darangdeni 
maa ongnan krabebejaha.” Unon Sikime uni mikchirangko usite 
, “Na ara angni nambegipa enia ka sabegipa ma gipaan ong aba. 
Darang nang ko ama injaoba angnide amaan ong a,” ine Sikime 
antangni skimgipa katongko rabite madetangko kadimeataha. 
la ong a a selrangchin pagipa ma detangni uamangko namgija dake 
jakkalaniko ma siaha enia ua sal intalan ma degipa gisik pil aha 
Da o uamang nokgimikan Deskangna kalimbcaha indake ian 
pagipani abachengo kaketko sandina jamanchakahanichisa enia 
mongsongbate ma detanggipani mande salgita dakjahanichisan 
ong-aha. la pilak a-sel ong-anichi uamangni nokdang katchagipa. 
eniatom-tomgpaong-baaha. Sikime ka-srokbee uanokdango donge 
be en bimang an-senge, bikap an dil ba-range nitogipa me tra 
ong-baaha indiba ia katchaaniko man na gita ua an tangni saksa- 
kam-kam ka-sabea adatangko gimaatna nangaha. Uni giminan 
indake aganni gnangchim, “Maiba dongbimangko man-na gita 
maikobade galskana nanga". 


CHAPBIDIL-3. 


Ku-a Gital Jakalgiminrangni Miksongani: - 


Bolpilma-Table; 

A selra : - Obsta; 

Dongbimang-Bostu. 

Dring-Room; 


Saljaku-Somai; 
Sechit-Lekka; 
Dring : - Room 
Sianchi- Bisi 


Sebichit-Chitti 
Uidik-Bida 
Uidik ; - Bida 
A selra : - Obosta 


CHAPBIDIL - 4. 

“SIKIMENI ME TRAN’ SALRANG” 

Deskangni nokko wat e re angan ja mano Sikime uni 
ma-detang enia pagipani ka-saniko man-aha, uano chi-a toa tap-e 
pil*e niman-jaoba, be-en bitin salsisi cha-na man-jaoba nokdango 
tom'tomani unbaksana katchanian gapani gimin uamangni 

nokdango panokma saksani nokna baten rotobatachim kangalni 
iiokdango atchie, ja-ski] jakskil noksik nokbak repidapna 
manpajaoba, be-en bitnangna namnama nongnonganiko pilna tapna 
chol ong-pajaoba, ganna-chinna stia-namako be-en ma-gape 
biinangna kra-e kruna-wentongna dongpajaoba, bata Saljong 
Me-chikna prap gongdangni mitena. Mc-tra nitooba, bilsi chi-chet 
gapahaoba dongnapgipako rakkia dongpajae noko wal-kusi chake 
biljimbee kam ka-genoba nitoan dimelja, ja-skil jakskilan simtckja. 
Sawa uko nitingaride kangalni demechik ino bebera-genchim, haida 
bilsi sotchet ong-e wagam kochet bemangiminmangba su-gipani, 
“aichu, atchu” ine okamakon gualpile chadengdike uko nimanaba 
dongachim! Saoba nikpakugijagipana agane ropaode agangipakosa 
tol a inpilgenchim indioba haida nikodc na amangba maian 
ong pilgcnchim darangnaba ka-dongchaknan man-piljawa. Gisik 
sontola, ku-rang ka-sina nikon ka-sanapaigcn. gun gnange 
suakpilanina re pakon muni pu-aigcn , uni knia tingsronga 
kang-kareona soka, rimitchrichri tangsimbilbit balbrengbreng 
ka-tongkon salnapila. Pcgitchakchak cha na gitik, tap-o chi-su 
chisusa, sreo done minokato jrotjrot napsu napsusa. Ka- 
ku chil gitchak wagam kitma bitchri, mikkron mikjap 
simdik, ku-rang ka-sri ka-srisaka-beako man-ejanggi tange, k^ii|||jiti& 
atchie, daknangbejok chinangbejok rasong gnangbee nokman deba 
mikjiapainok nike, agitalde nitatman-pilgen rena gualpile. 

Sikime ia bilsio matric nian-ko sena am cngahachim indiba 
niaiko dakpagenchim un’ bimang siladc indinsa, uni gun gnangade 
sokjok dukonasa maina ru-utbea salrangonin pagipa sabengachim 
cnia una sampil-sampaten dangga bon-pilahachim. Duk-mikchi 
baksa ku mingpae uidik bidilmaona sokanide indinsagnok, da-oa 
paltak segatnamangmangba unode dangga-an dongpajachim.. Uni 
gimin ua an-tangni nokdangni ong-gramaianirangna chanchie 
grapbeaha cnia bilsi gipinosa seainok ine pagipanade mamungkoba 
janapgija donaiaha. Pilak ia a-selrang ong genoba Sikime saksa 
rasong gnangbegipa me-tra ong-achim maina uni chagronggipaduk 
mingantian tin-kaginiin chini bimanggita jingjronge bon-angaiachim. 
Uni ia ka-dongsoagrigipa wario gitchoengmitingo uni nambegipa 
ripengtang Disen uko grongaha. Disen saksa chonaonin ma-apagn 
brange janggi tanggipa ong-achim indiba ua mamungni giminba 

chanchie kalimgipa ong pajachim enia gipinni dukoba niknj 
wljarhiin Uasaksaan'tangnakridechanangkalgipauiibaksanagisi] 
ka'singipa pante ong-achim. Ua an-tangan bading-chiwalaniko daki 
ku'Riingpaengachim maina ua uidikna namen mikbokgipa eni; 
kumingna gisik nangbegipaba ong-achim. Uamang sakgnian apsai 
chasongni apsan skiannoko uidik a-bimikonin (primary school 
kumingrimgipa ripengrang ong-achim. 

Disen: - Sikime, na-aexam-na form fill-up ka-jokma? 

Sikime: - Aiao! Angade ia bilside donchengna amengjok. Baban 
saan nam-jaenga, una sam ra-tingen tangkaba dongjajok, un 
giminan janapgija donsrangaijok. 

Disen: - Aia, maisa bilsisa bilsisa indin nasi-nasi- galatainoksai 
Angade man-ode re-anggimin salja-rangkon jegita ong-oba jotor 
ka-stapemangba bre-genchim. Na-aba me-chikbamo, saksai 
ripenggri brangenga gitasa. Je ong-oba da-o dipetde nang-n 
ripengtang Disenara sikujachimba, mainasa mejaoni dongjaon 
janapjajokai na-ara. (Krua dokraoni ka-tomrako bikote, danggi 
gong ritchagni-ko saloke). Ha, ia knalon last date ong-engjol 
ta-rake ka-ebo. 

Sikime: - (Ra-chake) Aiaof Angade nang-kode maidaker 
mitelpilnok, mitelna kattakon man-piljajok. 

Disen: - (Baleke) Mitelanabatede cha-chat so-mike olakior 
nambatgen. 

Sikime: - Balekja bebe, mitelane, basakoba man-ahac 
on-pilskaainaha. 

Disen: - Nang-ko anga on-pilchina ge-etengama? Angade angni 
ripeng skarangni ka-abeaniko nikode nimatja enia na-aba angko 
ka-abeatna sikja ong-ode on-pilnabe indiba angni neng-nikan sale 
angko watgalskanabe. 

Sikime: - De, indake ong-ode mitela. Hai chingni nokchi re-kubo, 
babani saako niangkande. 

Disen unbaksa nokchi re-angpaaha enia Sikime aii-tang 
maapana uamangni ripeng ong-grikaniko talate 
ontokaha.Ma-detanggipa demechiktangko una doo doke mi songe 
iin atchina ge-etaha. Disen cha-nian ringmane noktangchi 
re angpilaha. Uni re angani ja-mano Sikime-ma-degipa enia 
pagipade ukon una jakritingatc on srangna iiie gisiktangtangode 
chanchic donaha maina uaniangde ka sa naninikgrikcnga incsa 
chanchiskaengachim. Maibakai Sikime uamangni mitumitu 
chanchisrete golpoengako knadikaha: 

Sikime: - Maidakesa na songde ango sing cheng san-chenggija 
ong ai ong-jai chanchitokengjok. 

Ma detang: - Ma, na ade Discnko namnikpaja? Mandcara 
nampabeaba da-nang! 

Sikime: - Mandcko namja ine jegalade ong pajachim indiba chingni 
gisik ka tongode da o dipetde indake miksonganirangde 
dongpakuja. Bebegitaba sawa angkora ra-pagnok da-nang, angara 
kangaini desa cholipaja ma-kipaja, mikkangan amak mikkangsa- 
bimangan doka gitasa. 

Ma detang: - Da-on sing-e san-e nipabo. Mandcara nambea 
jamanode gipinsa tap dakainok miknapa miknapjanaba jike mong-e 
nipaosa gimikkon ma-sipagen. 

Sikime: - Ma-deba na-aba, nang' demechikora segri randi sina 
kenchakengama? Ja-mano jike niaina da-ora salja-kuba sokuja, 
man-nanaba man-janaba kolej-o poraie nichengkuna. Indiba jawa 
gipinrangna aganpanabe. Disen knapilode gisik sakamnaba donga. 

Ma detang: - Mainasa, jawarangnara ku-jokatainajok 
na-songtangtangsa.(ka-dingsmite nokningchi napanga enia 
Sikimeba skoko narongrenge dringtangchi poraina re-anga). 

Chapbidil-4 

Ku-a gital Jakkalgiminrangni miksonganirang: 

Paltak: - Form Paltak segata: - Form fill up 

Ka-tomra : - Money Bag/Purse 
Nian : - Exam. 

CHAPBIDIL -5 

“SONGGIPINCHI KUMINGNA REANGA” 


Sikime enia Disen matric nian-ko see uni kambitena (re- 
sult) sengsoengachim. Salsao Wa sosi jani gnigipa antio Disen 
Sikimemangni nokchi rona rebaaha. 

Sikime; - Disen na ara result-nara ka dongsopaengama? Maidaka 
jumangrangko niksopaenga? 

Disen: - Jumangde nikagri indiba namaigen naa. 

Sikime: - Na-ade namainaba donga angasai indakpile kensoengawai . 

Uamangni ku-steengmitingo Aminchi kambiteni chapmongko 
ra e re baha. Rokime uni biisi chi bong ong-engmitingo maiba 
sanamgija saaniko man-ahachim. Rasong gnangbee sama-chik 
ojarangni san aniko man e ua namaha, indiba uamangni bebe ra-anio 
gita uni bimingko mingjena nanganio ga akaha uni gimin da-ode 
imsalonin uko Aminchi inesa mingbasikaha. 

Aminchi: - Na-song Matric resultni gimin golpoenggiparangara 
result-koara nikpajokma? Nikkuja ong-ode ia anga Booklet-ko 
ra-baba. 

Sikime; - Bao nina, aiao, angade gittamgipaonisa nidogen (sulsul 
nianga). lanode dongjasai na-a. 

Aminchi: - Na-songara sakgnian second divisionosa pass 
ka-tokanaba, na-songni 
teacher-an aganatenga. 

Disen: - (Sikimeoniko ra seke) lara bebeke, hai nang-pako do-o 
dokatbojok. 

Sikimepa : - Nambebea ong-ode doke cha-chimboda. 

Ma'detang: - Aiao! Namoba indinsa ong-aigen, kolej-o admission 
Ica'C onman baoni tangkachi enia sao dongate poraiatpagen. 

Aminchi: - (B.Sc.-ni gnigipa gadango ku-mingengachim) Ang’ 
baksa donge poraichina ine kobor on-nasa miksonge angade 
rebajolachim. 

Sikimepa: - Uchi dongani korosrangsai naa, maidake cholipagen. 

Aminchi; - (Rang gitik mikkrono mikchian gap e) Angni ma apa 
angna inditan ka-saa enia angni nangnikaniko uamang mamung 
saloba jechakjawa. Uni gimin pilakkon angon pakwataibo. (Mikchi 
singsolako usite ong-katanga) 

Uni re-angani jamano Aminchia maina skatang an-tangan 
aganeba grape re anga uko ma sipajae Sikimede nawang dake 
ma-detango singaha. 

Ma-detang: - (Gisiko katchanigri baksa) Skango nang' dada baksa 
bia inditan melibeachim. Angade uamangko ripeng inesan 
chanchiachim indiba daoa uni agana kattarangko knaani gita cheke 
niatoa maiba donuanikosa nikatna man a. Sikime na-a bin baksan 
dongaibo, haida nang’ dada nang-ko dakchakchina bio agane 
donangenggen. Unbaksana na a bin baksa donga ong ode nang’ 
adatangkoba grongna manaba gnang. 

Sikime: - Indake ongode ade anga bin baksan 
dongainok.(ma degipa mikchi u site nokningchi napanga). 

Sikime, ma detangni agana gitan unbaksa dongna 
namnikbeen re angaha. Da o ua Aminchikon gisiktangode 
bochitang channe uni ge-etanirangko ra-aha enia uaba uko nosari 
channe ka-sabeen jakkalaha. Sikime Aminchini napenggipa apsan 
uian-mongbimao napaha indiba Disende salo bading chiwalaniko 
dakjoljolna man-a gita pringosa napsikaaha. 

CHAPBIDIL - 5 

Kua gittal jakkalgiminrangni miksonganirang: 

Uianmong: - College Paski: - Master Ma ski : - Madam 
Wa-sosi : - June ja. Rongsikra : - Result (Booklet). 
Nolnapata : - Addmission Kambite: - Result 
Nian : - Exam 


CHAPBIDIL - 6 
“SALJATCHI ENIA BALIKIM” 

Saljatchi cnia Balikim chubegipa gadango dokkol an-nokni ningo 
kamko ka-enggipa mande saksani depanterang ong achim. Saljatchi 
nokoni dal-batgipa depante ong-achim. Ua saksa denggugipa enia 
pagipani gamo asonge gangbo dake kangalrangko mikchepgipa 
mande ong achim. Ua salantian chu ringe mandeskako doke 
antidamrango re jqjoe ripengskarang baksa pagipani kolre-ko 
saljojoe me tra nomil saksa nikna man gija rikjojoc skatang 
ramasamni achak koregita dake janggi tanggiparangonisa 
ong-achim. Uchi Balikimde bimingna krakra mande skana dongto- 
rotoe dakgipa, gisik ka sin-gipa ong-skachim enia ua adatangni 
dakbewalrangko namen mitchibeachim. Uamangni ma-gipaba 
mande skana jaksramgipa, meli-nangrime enia pilakkon ku-atoe 
agangipa me-chikma ong-achim. Indiba pagipade gisikgrigipa 
gangbo dakgipa mandesa ong-skachim. Apsandake uni skanggipa 
depanteba ukon man achim enia mikkang bimangba uade paan 
pasrak daka rika kam-cholon pilakon on-tisaba dingtanganian 
grichim. Ma-gipa enia uni jonggipa Saljatchiko nama bewalo 
mandeskagita ong-atpana skachim indiba pagipan iarangko 
namnikjachim, maina ua an-tangni bimungkon depanteni 
namgijachisa mingsingatna skachim. lani a-selan ma-gipa enia 
Balikimde apsan nokdango donggenchimoba uamang paningsa 
baksade bisigrakgipa chipu baksa miknenggipa chuna gitachacha 
bobil ong-grikachim. Saljatchi pagipani namgija bewaina ka-saniko 
man-e gal charoroaha enia pagipa pangnan uana indakesa 
aganskarongachim: “ Man-e cha-gipa, rike donggipa mandeni 
dedrangde gimikan indaken dakaia. Bebegitaba dedrang namgijako 

dakjaode maikai gipinrang uko angni depante ine ma^sinok? Angni 
tangka, rang-gam sana, pilakan dedrangnasan ong'a. Ang’ 
chimonggimin gamo pangchake ang’ dedrang gangbo dakna 
manjawa ong'ode uamangnt man-e chagipa nokdango atchiania 
mai namgni ongsikanok?” 

Saljatchi pagipani skatang dakna jakgitek wataniko mane skatango 
janggi tangaha enia mikkangchi an tangni janggi tanggni 
salrangnade ontisaba chanchijaha. Chu ringtinge, nomil rodiitinge 
ku-minggija uidikoba chusokaniko man jaha indiba Balikimde 
pagipaoni bikpilsranggipa bewalosa onge uni kasaniko ontisaba 
man-jaha. Uandake ong-genchimoba ua ma gipani ka-saniko 
man-skae, songsar baksa meli-nangrime, mande skana 
jakkaltobegipaonge gisik ronggrikgipa pante ongbaaha. Dao ua 
uidikmongni a*bimikko matchote B.A.-ni skanggipa gadango 
ku-mingengachim. 

CHAPBIDIL - 6 

Kua gital jakkalgiminrangni miksonganirang; 

Kolre: - Gari Enia : - Aro Dokkol An-nok : - Government 


CHAPBIDIL -7 

**BALIKIMENIA SIKIMENI GRONGGRIKA ” 

Pringwalni chakate mibijak songman chan mane, au-miksue 
Sikime uidikmongchi rena tariaha. Chaman ringmane chapmong- 
sechit ra-na nangarangko dokrao sike ua skanggipa changna 
Aminchi baksa uidikmongona re-angaha. Unona sokeon ua saksan 
ong e kratcha a gnangsa uidikdringon asongengachim indiba 
dikdiksani ja mano an tang baksa am pokmadokroo asonggipa 
me-tra saksako ripeng man-aha. Ua ripeng gitalni bimungkoa 
Kasinchi ine mingachim enia ua cholikalgipa nokdangoni gun 
gnangbegipa me'traong'achim. Salgipino Disen an'tangni tomUxna 
(motor-bike) gitalo Sikimeko uidikmongchina saPe donbaha. 
Unsalnn Ralikim S ilcirndco gtongdioigaha enia Kasinchiba Disgiko 
nikchengaha. B^ikim Sikimeko gronga intalan un daknanga 
bimangna chanchie gisiko so’sojengjeng ong aha, enia ua uko 

cholikalgipa nokdangonin ong-enggen inebachanchiengachim. I ’ 
salonian ua uidikmongchin uko grongnamangmangsa miksonye 
re-aiahachim unbaksana salprako changsa ba changgni nikujaskaldi 
sandiakon dontongjacngachim. 

Uni janggi tanganio ua darang gipin mechikoba nitonikan 
dongkujachim enia me chik ingipani gimin chanchie dikdiksa 
saljakukoba reatan dongkujachim. Indiba maibakai Sikimeni gun 
gnange nitoani un rongbrak gita rakbegipa katongko jringjrongaic 
mikjapsani gisepon grikgipa ka san chimik pilataha. Darang uko 
masigipa saksaba ia onganiko knae bebe rana man-piljawachim 
maina uko namnikgipa metrarang ritcha batpilen bangbeoba uni 
gisiko ka sa-mikchaa ingipani gimin chanchianin dongsrangjaniiw 
pilakba una ka saaniko parakna pa jachim. Balikim saksa 
choMengleng dake chananggipa pante ong achim, ua pangnan 
ja'kepko gan^e kruatangko watbrange ramram dake janggi 
tanggipasa ong achim. Ua an-tangko one ra-na sikgipa ong achim 
jechin uni chananganiko nitobee rikgimin nokko kragijagipa 
rongrangchi nonge nidikata gitachacha ong ataha. 

Balikim Sikimena an’tangni inditan ka'saako donuna gita 
jotton ka bengachim indioba ka saani dikdikprakni ja kuantiou 
nangnikanirang inditan ning tubee nabaroroaha. Salsana salsa, 
walsana walsa, batroroe cha-nap timapilgija gisikan kore itenga 
gitasa dakpilengahachim. Pring dogisikako senge walkon bilsidok 
walchipenga gita enia seng ahaoa salkon ja kudokna nae nappila 
gitasa nikpilengjokchim.Indakc pringsao ua chako chaktoja, dongo 
dongtoja, gisikora namnika paraknara kratcha dake sosojengjeng 
ong e cha’chakramo gokgoke dongengachim. Unomitingchacha 
nogipa Noche uona re-bae uko nikealia. 

Noche. -(suk ongxhakjae) Dada Balikimde mainaan da’ororode 
sudrodro dakenga, maiba suk ong'gijanirang dongama? 

Balikim; -Mamungba gri indin, be-en suk ong-jaesa. 

Noche: - Be-en suk ong-jaenga ong-ode maina babamaangna 
aganjaengjok? Anga aganenane. 

Balikim: - Aganena nangjawa. anga dasion sam ringatmanjok. 

Noche: - Oh, anga ma-sijok. Na ade da aoro nianderangko 
saenggipa sabisikosa man-engakone. Aiao ia sabisidc name sanja 
ongode namna nengasai. Nibo, dada, naa uko donuna dao ming 
ritchasa batpile kattarangko jakkalengjok indiba kakketgipa 
a selkode donunaan man-jaenga. Indiba na-a kakkctko parakna 
nangnika ong-ode uko da o katta mingsanchin matchotatna 
man genchim. Beben na a ku rangchide kakket daken aganenga 

indiba nang’ bimangara tolenga inesa mesokskaenga. Himmm 

angni chanchiani gitade nang kode Goerani namchiktangsa 
rimcngakonde! 

Balikim; - (ka-dingSmite) Dc. ma siaha ong ode knatimsrangbo. 
Anga nang’ agana gitan me chik saksako namnikengachim indiba 
gipinko ka-a dongama dongjaenggenma enia dongja ong-oba angko 
namnikama namnikjawama. Uko chanchiesa angade gisik suk 
ongbrejaenga. 

Noche: - Aiao, na-ara una maina indita chanchia, namnikode 
namnika, namnikjaode maikagen, naaba pantesa uaba nomilsa. Uni 
gimin namnika ong ode parakataibo maina ukoara saksan 
rabitkame an-tangko sosojengjeng ongatenga. Darang a-gilsakan 
parakgrikjaodejikseong griknanman jawachimba. Uni gimin jeko 
sika dakataibo ra chakjaodc gipinko sanditaibo. 

Balikim: - Ball, indcikarangodc na an angnade ma sibatpila deikake! 

Noche: - Maiko dakgen a gilsakon dongenga ong ode a-gisakni 
giminde ma-sinan nangtelaia, ong jaode maikai janggitangko 
ripinggen. Atcha, ua me chikara iditan nitoama? Angni chanchia 
gitade nitochongmotnan nanga, ong-jaode maikai angni adatangni 
ka-tongko indake beatgenchim. 

Balikim: - Silako nltoakode agannan nangjajok! Angade agilsako 
indake nitoa donggen ine gisiktango changsamangba chanchie nian 
dongkujachim enia indakako chagrongna mamung ka-dongsoaniba 

grichim. Da-o maichi maidake uni silako angara nang-na agana 
man-gnok. Haida, Saljong Ta-sin mcchikan ukode sokchakujanaba 
donga! 

Noche: -De, ong-aha, agandamna nangjawaha. Indiba na-ara bini 
bimungkode manpajokma? 

Balikim: - Bimungkoba man kuja enia ua bano dongenga ukoba 
ma-sikuja indiba daodipetde ang katongon ong-kuenga. 

Noche: - Indake ong-ode na-ara da-ororoni pante gita knirangko 
rate, ganding-chindingrangko chi-ronge gane apani kolreko sale 
balangboda. Unode na-a namnikatangko paraknan nangjawaha, bian 
nang-na skang tap dakbaignok. 

Balikim: - Aiao, man-jawa nono, anga jedaken da-o uagitan pangnan 
ong-china silako nangnikgipa silgipachi re-angchina enia jean angko 
nangnika ua angona re baaigen. Anga da-o jakpatango gadonan 
rakkuja, apani gamo ga-chake un gamchi ka-saako breode knalo 
angna maidakgipa salja-ku sokbagen, ukoba chanchisona nanggen. 
Sina nango jikgrian sisrangaigen indiba indake daknade man-jawa 
ka-sapae. 

Noche: - Na-ara ku-akondal-dalesaagansimaiade! A-gilsakojanggi 
tangna sikode gipinrang jedakenga ugitan dakpabo, ong-jaode 
na-ade gimik-on ja-manchakrikgnok. 

Balikim: - Gipin jegitaba dakchina indiba angade angan ong-aichina. 

Noche: - Indake ong-ode na-asa, indiba duk man-a dake 
mesokdamnabeha. Angade re-angengjok.(ong‘katangna daka). 

Balikim: - Aiao, adatangkon ka-a nangsrangengjokma? De, dikdiksa 
sengkubo. Na-a enia ua indakako nangnikode na-simangni 
nangnikako chusokatna anga iako dakgen. 

Noche: -(%, mingsada-oba na-ade mamung idea-an dongtaijawaha. 
Na-a knalo seng-gnai^kale k<^ej-chi re-ange bini re-baragmitingo 

nikja dake chatinggnka dakbo. Indakemung kitaprangko kolata 
dake un’ bimungko nijolbo enia golponaba cholko ra bo, indiba 
sadikpile chapretgrikode namsrangtaijawahane, unaba simsakbo. 

Balikim: - (Sko narongrengc) Indiba biara sakoba ka a 
dongenggenkonsai naa, unaba kene nikatenga. 

Noche: - De, ka a dongoba namnika ong ode uko wat e nang ko 
kaaigenba. 

Balikim: - Angade an tang ka sabeoba gipinni ka-sa namnikako 
raseknade sikjachimsai. 

Noche: - Ka a donggijako man a sikode gandil chotkugijagipa 
bi-sako sandie jakilding kae kange donebo.(Chakate reanga). 

Balikim nogipani agana gitan antichi re-ange kniko nitobee 
rat e namkala ganding chindingko chijengbitbit ganne, mikkang 
nikpile ja kopko an gitalatc uianmongchi re angaha. Aiao, da'oa 
biade saliramni an-gil gipok saksa gitasajok! Sawa ban’ nomilsa 
jerara e katkuna banoni nokma depanle inesa darang ma trani 
katongan gropgrap inpile bnekainok. Beanbebe nikrikgipa me-tra 
sakprakan, mikgil rep reptokaengjok, jaksi pe ropropesa ku chil 
chikspite nikuaktokaEngjok. 

Balikim Nocheni agangipa ku arangna chanchie saksan 
gisiktango kadingjoljole reangoa, Sikime baksa 
chapretgrikman'bebeaha indiba un’ gisiko indake daknade on*tisaba 
chanchisoanirang grisrangchim. 

Balikim: - Oh dukni kemane. 

Sikime: - (ka-a nanga gnang) Na-ara mikkron kanama? 

Balikim: - Kanade ong jachim indiba (gam bregija) 

nang-na chanchiesa ka-tong kana ong-aha. 

Sikime antang chapmongrangko koldoe, uko nidoon un' 
chanangako nike gisiko kratcha an gape, mainan indake 
aganmanjok ine chanchie uoni anpildate katangaha. Uni ranggitik 
mamimgkoba janapgija anpildate katania Balikimni katongkosa 
ka san wariona sikpakatagita dakskaaha. Ua a sel ong anichi uni 
gisikko skangona bate da o suk ong atbatjaha indake ua uianmongni 
palchakrachi reange chanchie nibeoba mamung cholkon nikteljaha 
Una indaka salja-ku ong-engmitingo Sikimea adita panterang baksa 
apalo kusree kadinge roengachim enia uaranga uni gisikona bate 
bate ong'gija dake chanchianirangko ong katataha. Uni gisikode 
inditan una kenchakatengachim, enia ua panterangko mikbu gipa 
mikkrongrangchi mikchidingding niatengachim. Sikimena saoba 
an tangna bate ka sabatgipa me-asarang donggenchimode una ua 
wat e on-aba man-aigenchim indiba ong-rongenga gita kragija 
kamrangko dake segri ma-gipa ong-ate galanikode ua nikna 
sikjawachim. Balikim antangni una ka-saanikosan ning-tubate enia 
kakket ong-e nikengachim indiba uan a-gilsakni ramram dake 
chanchianirangsan ong-aiachim, maina daiangon ka-tong gnang enia 
ka-sani gisikba dongachim. 

Balikim an-tangni gisiko indakeba chanchiengachim, “Bina 
anga indakpile ka-sagenchimoba angora mamungan-gri. Ja-mano 
jikse ong’grikna nange nokdang-ba-ku dakan salo bina ku-siniko 
on-a man-jaode, oh, nang-ni angna inditan ning-tubee ka-saanira 
ianchima, ine sing-ode angara maiko maidake aganchakpagen!" 
Uni indake iarangko jada sike chanchibengmitingo ua Sikimeni 
pante saksamung gisik nange ku-sreengako nikataie gisiko 
chaktonikteljaha. Bon-kamao jedakoba gisikan suk ong-teljaengani 
gimin sebichit kingsako palchakrao sesrangaha enia uona re-ange 
uko on-eha: 

Sikime: - lara maia? 

Balikim: - Angni chitti.(an-pile re-anga). 

Sikime an-tangni ripengskarangna kratcha-e enia ong-gimin 
a-sebana aiao inmane gisiktaneo chanchina man-niliae noktanechina 
joljol re-angaiaha. 

SEATGIMIN SEBICHIT 

Kasara ripeng, 

Kan'dikgipa kattarangchi seatengon gualgija ka-sachi salam. 
Dongja nanga kattade kasa nangna parakna indioba singatchengna 
sika gisik jajrengchake, namengama na ara, janggin’ biginchiara. 

Ka sa, ango nang na agre, dongja gipin miknapa, ian angni 
skanggipa enia na a namnika ong ode ong china bon kamgipa. 
Indioba nang’ katongo sakgipinni kasako nokchakenga ongode, 
nang-ni ka sinbegipa enia rinokbalbal dakgipa gisikchi chanchie 
kema kapachina ang’ jaksamgni jakrangko chopjole molmola. 

Anga nang’ bimungko enia dongchakram biapko ma-sija 
indioba ang' ka-tongo ka san suakpilanichi gisiko draataniko man e 
ia ka-tongni gamchatagrigipa ka san lekkani bichitsao ka saniko 
parakatenga. Na a nangnika ong ode ian angni ka-tongko nang nan 
on-atenga, enia iako gamchatnike rachakpabo. Haida mikkangchi 
janggi tangkugni salrango jakkatobegipa ong-naba donga. 

Seanio gualanirang dongode kema ka pabo enia 
kasaniko ra-chakna 

man-pajagenoba gipinrangna parake angna kratcha aniko 
rabapajachina mitela baksa molmola. 

Sechakataniko nisamsoenggipa 
BALIKIM. 


CHAPBIDIL - 7 

Ku-a gitaljakkalgiminrangni miksonganirang; 


Palchakra : - canteen/dokan 
Gianing : - Budi/Idea 


Ja-kep : -Chappal, Sandal 
Tomtoma : - Motor-bike. 

CHAPBIDIL- 8. 

“SIKIME RIPENGTANGKO GIMAATA” 


Sikime Balikimni seata sebichitko man-soe maiko dako 
namgen chanchion chanchisokjae Disenona re-angaha. Disen 
chiringsamo saksan asonge doksHtingko doke rosoengachim. 

Sikime; - Disenara ianosama, angade nokchikosa re-ange sandia 
dakepajok. 

Disen: - Oh, na-ara bachinisa, maiba nanga kamrang dongachima? 

Sikime; - Janggi tangkugni salna dalbegipa chanchina nangenggipa 
kamko bakrime chanchigrike nina inesa re-baengachim. 

Disen: - Maidakgipa dal begipa kam dongjok da-ora? 

Sikime: - Angna Balikim minggipa chitti seatawai na-a , mejalo 
Kasinchio tale sing-e nioara man-e cha-kalgipa nokdangonisana enia 
mandeba gipinrang gita asika dakpagipade ong-jana. 

Disen: - (Rang gitik gisik dingtange, mikkrono mikchi jingjang 
jingjang dake gipinchiko nie) Na-a ka-tong enia be-entangni nokgipa 
an-tangna jekoba chanchibo. Angade indakgiparangni giminde 
maiko aganpagen. 

Sikime: - Aiao! Na-aba indina dakaiamo, skangode na-anba angni 
dukba nang-ni duk enia nang-ni snkba angni suk ine aganachimba. 
Da-oba maibakai angna ja-mano duknir 2 ing sokbaode na-ara ang’ 
dukko nie dongna man-pagenma? 

Disen; - ( Skoko narongreange, mikchi u-site mamungkoba agangija 
chakate re-anga). 

Sikime: - (Mamungkoba ma-sipajae nawang dake uko ja-rike) Oh! 
Kemane nang-na mai dukni donga angnaba aganpaboda. 

Disen: - Ka-sapae da-almangmangkode angko saksan watpakubo. 



[ 25 ] 

Sikimei - (Gisiko duk man'a gnang) De, indake ong'ode angaba 
reangainok. 


Attamchibara piitaie Sikime Disenona rc’baaha maina uni 
gisikoba inditan melibegipa ripengni dukko nike ka tongan 
rakpiljaengachim enia ua dukni ja pangko sandic una 
ka dimeataniko on panamangba a selko sing-nan 
pa-manjaengachim. Ian uni unbaksa ripeng ong-chengaoni 
skanggipa changna Disenni dukko nikchengani ong-achim, maina 
uni mikkango gimik dakgipa a selon ka dingsmitani enia 
katchanikosa nikrongna manaiachim. 

Sikime: - Disen, oh, Disen. Dongama, dongja? 

Disen; - (Tusiaoni mikjrao dake) Maina, sawachim? 

Sikime; - Anga Sikimesa, ma na-ara angni ku-rangkomangmaiigba 
gualsrangjokma? 

Disen: - Oh, Sikimesa, angaba nang’ ku ranggitan knaadc 
knaengachim. Rebabo nape asongeboda. 

Sikime; - Angade da-oba re-banade pa-manjaengachim indiba gisik 
suk ong-teljaesa re-drabaijok. 

Disen: - (Sikimeni mikkrono mikchi ran-krapani chinko nike) Ah! 
Na-ara mainasa grapskajok. Angade da-siode nang na kusi 
ong-chakan amchakpiljaesa mikchi ong-katpiljok enia grapatangna 
kratcha-esa nang*ko re angchina ge-etachimba. Anga nang’ agana 
gitan nang-ni gimin da-sio chanchibejok, na-a an-tangan namnika 
ong-ode ka-saaniko ra-chakaibo indiba poraianikosa jedakeba 
gualpanabe. 

Sikime: - (Dukko donue ka-dingsmite) Him! Angade nang-ni 
antangni maiba dal-bea duknian dongakon ine chanchiesa da-alde 
kolej-chiba re-angpilgija salgimik grapbejok. 



[ 26 ] 

Disen: - Aiao! Naaraangna indakpilesajajrengchakama? Knalode 
na songde monthly test donganakonde, re ange poraiebojok enia 
angaba poraina nanggen. 

Sikime: - De indakode rc ainok, name poraibo indiba angadc 
porainan aratasai na-a. Oh! Disen, angade gualengachim, nang koba 
Kasinchi namnikengachimnawai, naaba bi-ko namnikpagenchima? 

Disen: - (Ka dingsmite) Mandea maikai mande skakoa 
jegalpanoksai danang, indiba ka-tonggri gisikchisan mangmang 
ongaigen. 

Sikime: - Indide naa unbaksa kasa-mikehagrikna manjawama? 

Disen: - (Skoko gakgue oe, ine aganchaka). 

Sikime: - Oh! Angade nang ko binade man telen on aigen inc 
ku-rachake rebamanjokchim indiba da-oa indinsa ong-ainokon. 

Disen: - Nibo Sikime,naa pilak kamnan kurachake ra-nabe indiba 
jotton ka-e ninasa mangsonge ra-chakbo. Enia na-a maikai ango 
sing-chenggija iako dakaljok! 

Sikime: - Anga nang-o inditan ka dongna man-a enia angni 
agananikode jekoba ra-chakna man-aigenkon ine nang-koa 
chanchiachim. 

Disen: - Oe, angaba a-bachengode indaken mangsongengachim 
indiba da-oa anga an tangan an-tango ka-donganiko jaktuatsrangjok. 

Sikime: - Chang-samangmangba na-ara iani gimin chanchie nitaina 
man-jawahama? 

Disen: - Ka-sabea Sikime, na-a da-o re-ange chi gnang me-dikko 
ra-e wal-kosak su-untio gate, uno chapat enia chinini palo kariko 
pu-sikae ringe nibo. Unon na-a ma-sigen, ua nang-na 
baditanakingking su-uaniko on-gen ba gimaatgimin chinini gunko 

maikai mesokgen enia uachin na’a angni pilak mangsong<inirangko 
altubecn masina gita manaigen. 

Sikitnc; - lano na^a niaiko mangsonge aganaha, angadc on tisaba 
inasija. 

Disen; - (Sko narongrenge) Na a da o uko ma sie ra na agre 
cliondugakuenga. Ja-mano gisik bigreng rakahao pilakon ka sne 
ka sne ma sigen. De, re-angbojok wal an dalna siengaha. 

Sikinie: - De, indakode, walnamne. (nokchi re-anga). 

Salgipino uianmongchi re na skang Sikime Disenona 
rebahachim indioba ua pilak antangni jakkalanirangko rac sebichit 
kingsakomangmang done ua nokko wat c re angaha. 


SEBICHITO SEGIMIN KATTARANG: 


Kasabea Sikime, 

Anga nang na ku rangchi iako aganpanara ang’ ka tongan 
rakjanaba donga. Ru-utbea salrangonin anga nang’ baksa ongaha 
enia nang ko an tangoni chel e donjaha. Indioba da alo pilak angni 
kam chusokaha, maina nang ko ka tong gimikchi nangnikgipa 
dongaha. Na a angna duk man nabe, na aba ma sia ia a gilsako 
mandede songre-enggipa gitasan, basako sawa sako wat-e 
re anggen darangba ma sisoja. Uandake angaba da alo nang oni 
chelbeachi reangengaha enia rasong gnangode salsao grongtaigen. 

Nang-ni adatang nang ko nisochina agane donangani 
giminsan anga pilakon dakaha enia iana na a angko mitelnabe indiba 
nang ko rasong gnangbee dakahani gimin Sakm Gitelkosan mitelbo. 


Nang ni salgnini ripeng, 
DISEN 

Sikime ia uni seanggimin sebichitko ku-minge gisiktango 
duk man-bee saksan kikkikari grapbeaha. Unsalo ua uianmongchi 
re-angpilgija uko banoba saobarangde nikrikengnaba donga enia 
saoba saoba saksarangnade bachi re-angenga uko agane 
donangengnaba donga ine sandina mangsonge uoni 
re-ongkatangaha. Uni indake ka suang-mikchijingjang dake 
ripengtang Disenko sandibengmitingo ua matdon-ni sepango 
Balikimko grongaha. Ua gisiktango sanibani giminsa chanchie 
sakobasa nikna sike sandiengmitingo rang-gtik uko nikdate dil-dik 
ong-e rena deda, singna jaja dake aachiko nikome re-badiangna 
siengachim. Balikim an tangni inditan una ka-sabeako donchana 
man-jae uni saksanako chol ra-e, kratcha-begenchimoba mikgilweko 
donue gam-bregija, “bachinasa saksan” ine sing-aha. Sikime uni 
kratcha-dugae kattako rongtalbregija ka-sne aganakoa, “salgninasan 
sengaigen” ina gita knasrete gisiko ding-chaoa gnang nawang dake 
rang-data gnang,“maidakane” ine sing sikaaha. Balikim an tangni 
aganako knajae uni rakdala gnang sing-aniko knae nachilba name 
knabrejakon ine chanchie, “Bachinasa saksan inesa” ine rakpretc 
aganchakskataiaha. Sikime uni gam-bee agananina enia an tangni 
ong-gija dake knasretanina kratchaa gnang kadingsmite, “angade 
angni ripengtang Disenkosa sandienga” ine aganchakaha. Balikim 
an-tangni sing-anina uni aganchakani ja-mano gipin mamung 
kattakoba bikotdape golpo ka angkuna cholkon nikjae, “De na-a 
sandiangbo. Angade uchi re kuna,” ine mikkangchiko jaksi ot e 
jechina mikkangachim uchinjoljol re-angaha, maina ka-sa- 
namnikgrikani kattarangko golpo kae rona inoba 
unsalonakingkingan Sikime uni sebichitna mamung aganchakaniku 
on-pilkujachim. Sikime, gisik rongjribee sandibeoba ripengtang 
Disenko nikna ka-donga grie, neng a namatna ine salre-atramchina 
re-ange dikdiksana uno asonge neng-takeaha. 

Balikim, Sikimeko done re-baani ja-mano an-tangan gisik 
rosiksake uko gronggipa biapona re-bapile uko nieahachim, indioba 
uano ua sakgipin manderangni re-wilwatana agre 
mangsongatangkode niketaina man-jaha. Gisiktango ka-saako 
ra-bite, ka-tongtango gam-bee an-chi sutimtimako chakna am-jae, 
samtangtangchiko re-roroe sandioa, rasong gnangbee ua Sikimeko 

salre atramo saksan asonge roengako nikataha. Balikim adita 
cha anirangko ra e Sikimeni saksan asongenggipa biapona 
re angaha. Indioba ua uanona joljol re ange una kuTang onjole 
unbaksa asongpae golpo ka-enade pajae uni asongenggipa 
mikkangko nikja dake repakanga dakaha. Unomiting Sikime uko 
nikrikoba, gisiktangon mainibani giminsa ning tubate 
chanchibengani gimin unade mamung simsakan griengachim, enia 
Balikimde uchi antangko nikrikeba, uni kurang onrikjani gimin 
gisiktango duk ong skabengachim. Adita uni chel kale re angani 
ja manosa rang-gitik gisik pangsang dake, “Da siode Balikimko 
iachi re baenga gita niksoachim," ine chanchie niwilwalc niatoa, 
Balikimde uoni chel kala biaposa saksan maikoba mikgepjoljole 
mikkronko mikjap mikjap dake asonge roengachim. Darang 
agilsakni mandean uni asongani enia daka rikani bewalko nikaten 
chel aonin uko duk man benga ine ma siatna man genchim. Sikime, 
Balikimna parakujaoba an tangan una ka saengani gimin uko saksan 
duk manate un’ katongko chingchaoenggipa walkolo dondamna 
man jae, an tangan uni sepangona re ange unbaksa asonge golpo 
ka draeaha. Enia pilak an tangna ong gimin a selrangko una 
aganjoljole ka-sne, ka sne ka sa-namnikgrikani kattarangonaba 
sokroroangaha. 

Ua a-sel onganichin uamang an-tangtangni 
nangnikgrikaniko kratchaani grian parakgrikna chol ong-aha enia 
unsalonin uamang pangkimgipa ka-san’ nokko rikna a-bachengaha. 


CHAPBIDIL - 8 

Kua gital jakkalgiminrangni miksonganirang. 


Doksliting : - Guiter 
Salre atram ; - Park. 


Matdon : - Chirua khana/Zoo 


[30] 

CHAPBIDIL-9. 

“DISENNl BILGRIKKO SKANGGIPA GRONGA” 


Sikimeko wat e re baan ja mano Disen sikdikdik saksan 
ramasamo asonge guama bitchiko ringjoljole maikoba gisiktango 
ningtubee chanchibengachim, unon ranggitik ua kore gita chacha 
ong-enggipa pante saksako nikataha. Ua pantea an-tangni 
chapmongrangko kao nange gobrangengachim enia aditani jamano 
an-tangan uarangko koldoe ka siksike grapengachim. Disen ua 
mandeko nike ka-dingnaba sika, dukba manchaka enia pilsara kore 
ita man-manchaasakon ineba kenman pilcngachim. Indiba ua 
maidakgipa mande ong manchaa uko ma sina sike uni sepangchi 
re ange uo singeaha: 

Disen: - Oh, ripeng nang na maiba dukni ba gisiko suk 
ong-gijanirang dongama? 

Agital Pante : - Nang chi mai nanga, na a mamungkoba ma-sija. 
Namna sikode ramatangko mikjctjct nie rcangbo. 

Disen : - (ka dingsmite) Oh Sir, kema ka pabo. Angade bilgrisa 
na-ara Boxer Champion-sakon . 

Agital Pante: - (Mikkron gitchake nidoe) Na ara ra-asa 
ra-biengama? 

Disen : - Nibo ripeng, angade nangni saksan gisik suk 
ong-jacnganasa • 

Agital pante : - Kema ka-bo ripeng, angade gisik suk 
ong-jaramramsa nang-ko indake aganmanaha. 

Disen : - Mamungba ong-ja, angaba an-tang gisik suk ong-jaode 
indaken dakmanaiawai. Ripeng, nang-ko sing-tekagita, angkode 
Disen ine minga enia nang-kora mai mingachimsaimo? 

Agital Pante : - Nang-ko gronge anga namen katchabea, angni 
bimungkode Bilgrik ine minga. 

Disen : - Oh, ripeng Bilgrik, da sio na ara maina chapmongrangkode 
gobrange enia uarangko koldopile grapengachim? 

Bilgrik : - Maiko agangen ripeng, kangalrangni kamkode 
kangalrangsan ma sipaaia. Anga saksa me chikna inditan 
kasabeachim indiba dao bilsignini jamano motor-bike donggipa 
pante saksako nike angkode gelangaijok. Da oa angadc an tangni 
rasonggri katongko rim-tome una chanchiana agrcde mamungan 
griaha. 

Disen: - Ab! Na ara unamangmangan an tangni poraiani 
kitaprangko gobrangskaengama? 

Na a angni gimin knae nichengbo. Anga saksa me chikna 
kasabeachim, jean saisao angni jik ongna miksongsoenggipa ine 
chittio janape angna ka donganiko on ahachim, enia uan angni 
janggi tanganio skanggipa namnikchenggipa ongachim. Angna ua 
bilsi bonganakingking ka saa dakmike rang gitik angko a-sako 
saksan wat gale jringjrotni nokona re angaha, indiba na a uko siaha 
ine chanchinabe, ua sikuja indake ong-oba piltaie angona 
an-piltaijawaha enia re bapilobaangan nokchakjawaha. Piltaie anga 
uni ja mano sakgipin me chikna namnikatangko paraktaieihachim, 
jenan an tangni janggikoba on chakna man genchim. Anga 
an-tangkon unasan enia ukoba angnasan atchiataha gita 
chanchiman pilachim enia angni janggian uni bimangosan 
pangchake rang-sitenga gita nikman pilengachim. Indiba uni 
aganchakania, “TOOLATE” inesan ong achim. Uandake angni 
janggi tanga gimikan pilak kamon ja-manchakdugaenga. Angni 
atchianiba enia poraianioba apsandeikc ong-enga maina anga 
an tangan ja manchakdugagipa rasongni gunkosa be en gimikon 
kruataniko man-ahachim. Unigimin anga ia a gilsako ka-sa 
namnikgrikaniko kusinasan daktokeng gita nikaha enia unan 
indonga salo duk man-a ken-e pilakon ka samitingode an-tangm 
ine kangagrisa ka-sana mangsongsrangaha. 

Bilgrik: - Maidake na ara an tangko atchianio ja manchakdugaa 
ine aganftnga Nang'ni miksonganiara na-an nokoni chonbatgipama? 
Enia chon bata ong-misikana na a maikai uachiara mairango 

chusokjaha, ma nang’ pagipa siahama? 

Disen: - (Mikchi ripake) Beben angni magipa siaha enia angnade 
pagipaba siaha maina angade pangnan an-tangoni chel e 
re-anggiminkode siaha inesan chanaia. Apade siade sikujachim 
indiba angko amani oko donmittingon biara angni adatang sakgniko 
rime katan^okna enia anga uamangko da alona kingkingha 
grongkuja. Angni magipara angko anpakani ja-mano bilsi gittam 
ong on simanjok. Enia ia angni ja’manchakdugae atchiachi anga 
a-sako katchaaniko bonpilen gimaatsrangjok! 

Bilgrik : - Oh, mairongpilgipa pagipa. Angade an tangni kangalc 
atchiakon gualpilengjokchim enia motor-bike ra e on-jaanaii 
kolejchi rcjana amengjokchim. Danang apababaoni tangkachi' 

Disen : - Hao, batpiljok! Me chik saksani kusina an tangni ma apa 
enia jonggipa nogipani bikmako dokpruna amenga? Oh, indakesa 
da ororoni manderangara motor-bike sale nomil balkorekna 
mangsongesa ma-apako indake sko dingattokenga. Na a da o 
mandc salgitan ma sikuenga ong-ode chanchie nibo, darangni 
ma apaan an-tangtangni bilgri jakgrijoko nogipa jonggipana enia 
an-tangtangna ku-sa rongsa man-paako suale ra rone cha-pachina 
inesa detangtangko poraiatenga. Nangni maapade nangkon jakma 
cha pana ka dongsoengani gimin jedakeba sro snameba. 
mikgilpaleba nangni dabiako man-e on-a jottonde ka-pagen maina 
dedrangni dukde uamangni gisik ka-tongosa skanggipa 
nangdikechenggenchim. Indioba uana ia cholko ra-e uamangko 
indake nangai nangjai bilni nalsaoniko dabie sko dingatode maikai 
nang-ko gisik gnanggipa mande ine chankugen. Na a atchiaonin 
da*alonakingking Isolni on-gimin ja-achi re-e indita ru-utbea 
bilsirangko re-atenba da-o salgnimangmangni salko ja-atangchi 
re kuna neng nikengama? Nibo, ripeng nokdang ine aganon 
ma-apasan uko rikja, indiba tom-tomaniko nokdangona ra-banade 
dedrangni jakosan ong-a. 

Bilgrik: - (Ning tue chanchia gnang) Oe, beben nang’ agana kakket 
ong-a ripeng. Anga skangonin nang-gita dakgipa ripengko 
grongodechim. 

Disen : - Indakede ongja ripeng, Isolde pilaknan apsan gisikon 
patiaha ukode mande sakantian masia indiba namako chanchina 
sikjaani giminsan ong aia. De. jcba ong china da-ode nang ni 
neng-nikaniona re*baskanaha. Ua nang-ni ageingipa me-chikara 
sawachim. Uni photo-rang donga ong-ode angna mesoke niboching. 

Bilgrik: - Chel begipa biapona wat-e re-anggimin mandeni 
photokosa rabitna nanga indiba biade daoniangba angni katongni 
albuin-on dongkuenga. Uni giminan photokode ra bita dongja 
indiba bimungkode agana inan aigen, bini bimungkode Kasinchi 
niinga. 

Disen: - (ka dingsmite) Basako na ara bini ka-satang gitaimung 
motor-bikeo re angakora nikrikskajok. 

Bilgrik: - Da siomangmang bang e ru utkuja. 

Disen: - Angni chola-bara baksa apsangipa rongnikon ua me-asara 
gannachiiua nam e niboching. 

Bilgrik: - (Name nie) Oe apsan. indakgipa rongnikon ganna. Ma, 
naaba uko nikrikama? 

Disen : - Uara anganchimba indiba angade uni mikchatangde 
ong pajane. Na asa saksan 

skatang chanchie an-langko duk man-atenga. Enia angni 
chanchianigitade na song sakgnini gisepo maiba dal-bea 
masisretgrikanirang dongakon. 

Bilgrik: - Haida, angade ukode ma sija, indioba adita salrangna 
skang angni ripeng Jangrik uko gipin me-asako ka enga ine 
aganachim, una gisik suk ong chipjae angara bina rakkala 
kattarangko janape chittio seataha. 

Disen: - Aiao, na-aba me-chik suri dake ukon bebe ra-aijokma? 
Saoba bol pangsako mojekjeke balwa rakkenga ine tol-akomangba 
na-ara bebe ra-aigenchimde mo. Maidakgipa kattarangchi na-aia 
seatachim, mingsakomang gisik ra-atengkuama? 

Bilgrik : - Gimikkode gisik ra jaengaha indiba mongsongbatgipa 
kattade indake ong achim, “Angni ja a jakko enia skoko 
dokprete donanggipa mandekon anga kema ka-na 
man'kugen indiba ka-tong dok'prugipakode atchia 
changsnioba kema ka-na man-jawane”. 

Disen; - Bah! Kattakode ga-sukalen man-jokchim, indiba na-ade 
uchin an-tangni ka-tongkosa indinari dok-pruaijok. Gisik 
rakbo ripeng, kiro sikgimin bolko supe e uni ritimtaiako 
kiro sikatpilnade ru utbea salja kuko nanggnok I 

Bilgrik: - Oemo, kakketko aganachima, mikbuesa tolachima, 
angaba mamungkon sandichenggija dakmanaijok. 

Disen: - Nangna agangipa Jangrik minggipako nikodechim, anga 
kam-tek kam-tek mikkangon saepetpetgenchim. 

Jangrik : - (Bachiniba niksrappiigija nabae) Mai daktokenga Bilgrik? 

Bilgrik; - Oh, roaengjok. Disen, ianba angna agangipara. Bikon 
Jangrik mingaba. 

Disen: - Nang-kon Jangrik mingama? Na-a Kasinchini mikchagipa 
pante gitalkoma-siama? 

Jangrik: - Im, mandekode ma-siaba, indiba bimungkosa man-ja. 

Disen: - Indiba mande maidakgipa enia badia jolo donggipa ukode 
ma-siengnaba dongakon. 

Jangrik: - jiji dake) Mandekode maidake agangen nang-gita 
anggitan dakaia. 

Disen: - (ka-dingsmite) Oe, beben me-asa ingipade a-gilsakode 
nang-gita anggita dakana agrede gipin dakade don^a. Indioba 
changroa, chakan-dika, sakgisim, sakgitchak ba sakchigrik 
dakarangchide dingtanggrikani dongachimba. 

Jangrik: - Maidakana ukoara tale tale sing enga. Angara bini 
mikchagipani dictionary-ma? Ma, angko tole agangipa gita 
nikama? 


Disen: - Nang ko tol e agangipa inede agankujachim indiba na an 
an tangko tol gipa ine parakahanina mitela. Beben, na a kattachi 
an tangko kakket ine mesokenga indiba nang ni mikkang 
bimangrangan tol a ine sakkiko on enga. Uni gimin nang gita 
dakgipa mandeko asako atchiatjaoba namachim. Naade pangnan 
na chikol samsako saksachi enia samgipinko sakgipinchi dake 
uamangni aganako ra e tol jujae on rongenggen, indiba indake 
dakaniara mandeni nama bewalko mesokani ongja. 

Jangrik: - (Kratchaa gnang) Ripeng Bilgrik, anga nangna mamung 
namgijakoba dakkujachim. Anga nang-ko Kasinchina inditan 
ka saenga inen masia. Uni giminan nangko una kranikjaesa indake 
to! ahachim maina biara nang oni dingtang enia na aba bioni 
bilong en dingtangsrangachim. Haida na-aba ja-mano bini 
kamcholonko ma-siahaode an-tangan skimpilnaba donga, enia 
Kasinchinabapilsarajajrengchakenikata. Maibakai na-a ja-mano 
bini dakbewalrangko ma-sie biko wat-na nangode, mejaogita biade 
duk chaknaam-jae sambisi ringe sinasiahachim. Uarangko nikesa 
nang-naba enia binaba chelchakani gita ong-gen inesa uko 
dakahachim. lano angni gualani donga ine nikode kema 
kapaiboha. 

Disen: - Silni basing baioba a-oni gita ka-sinja, enia a-ani basing 
chiko ka-sinate ringtoaniko on-oba ua silnigitade baija. Jeko je 
namnike seokahachim uan una chuongbeahachim. 

Bilgrik: - Kasinchina da-o angni ka-saengmitingo na-a uko 
biionggipasa ine aganenga enia sakgipina ka-saskagenchimode 
ukoba saobade apsan nang’ agana gitan agantaigen. Indake 
ong-ode sawasa nama sawasa namja enia angara sa-ko am-e 
ka-saskabo. 


langrik; - Oe, chong-mot indaken ong-aia. Darangan 
an-tangtangkosan nambatnike nikaia. Ripeng na-a Kasinchina 



I 06 j 

inidakpilesa ka'sat’nga Q%ode jedakebasngan jotton ka-e nangna 
man-piltaie on-aigen. 

Disen: - Ripeng Jangril, chingni ma sisrete nang ko gisiko 
saatbeahana kema kabo. 

Indiba katta iasaa, do o;.a a gilsako changgni atchia mandcde 
chang'sana agrede atchitaitaijane. 

Bilgrik: - Maina na ara ka donganiko on- lani palo batesa angnara 
jajrengnniko aganenga? 

Disen: - Bilgrik, na-a bi sar i ong-jajokchin ba, bi sarangnasa ma-apa 
an-tangtangko ja rikna kane antichi re-:ingo kukut ra bagen inc 
lol e ka donganiko on e donangrongna nangaba. 

Jangrik: - Gipinni kattako ra-e kam ka-aniara gima ani ong-a inc 
skango na a poraie nikujama? Maina na-ara bini agannako ra e 
chanchie antang <o sko dingatenga. 

Bilgrik : - Kanasl-a kanako dilna man-ja ine ma sieba an tangan 
an tangko kana ine nike, kanaskao dikchakaniko nangnikc 
mikkron nikgipani dakchakna am engako je chakode janggi 
tangbangj a wane, 

Jangrik: - Oh, na ara baleke roakon bebe ra e maikosa indakc 
aganskacngjokai. 

Disen: - Ripeng na a gisiko sapanabe, na a baleknasa namnikbatode 
nang ni janggini salde i idaken bon-angaignok enia na a uachi 
mamung nam-guikoba man-dapjawa jatesa maiba gamchata 
man-gnina sesogimin nang-ni janggini rasongkosa gima-atpilnaba 
donga. Nangni agana gita gipinni kattako ra e kam ka-aniara 
gimaani ong-chongmota Da-o na-a Bilgi ikkon nikman-aha indiba 
haida na-a an-tan.>ni chanchia gita dakst agenchimode ua nang-ni 
chanchianiara nang-ko siani a-kolonasa jakkindile ra-angskanaba 
gnang. Jekon iigansrangode a-gilstikni mandede pilakon 
cFiu^p^rwggipade ong-namanja. Uni gimin gipinaganako mitam 
eniaan-tang’ chatichiako mitam ra e uko dopdimesa pilakon dakna 

nanga. Unbaksana chusokgipa mande ong-na sikode skanggipa 
gisiktangko mat srame rakkina nanga. Jeko na a dakna 
niangsongaha ukode chusokattelnan nanga, ongjaode ua nangni 
chang sa chusokgijanichian na-a an tangan an tangko 
gimaatskanck enia uachin naa pangnaba pilak nangni kamrango 
chusokgipa ongna gita man-chipjawaha. 

Jangrik : - Mingsa miksonganiko pe aniara an tangah’an tango 
ka donganiko gimaatani ong a ine na a aganenga. Indiba ua nang ni 
miksonganiara nang ko dukni wariona dilgalanisan 
ongskagenchimode naara maidakskagenchim? 

Discn: - Oh, na a ianigimin ma sisokujaenga. Nibo ripeng. mandeni 
iniksongani mamung saloba uni chanchiani apalona badie 
rc angjawa . Na a an tangan maini gimin miksongenga ukode 
iniksongani bimangko dakna skangan ki-sang inikkang chanchie 
ra chengna nanggen. Pilak kamko miksonge dakna skangba na a 
uni bon kame bite nangaonakingking chanchic ra chcngbo enia 
nam gipa a-selona ra-ange chanchina skang siani a kolona 
an tangko galone don-echengbo. Ua siani a koloniko an tangko 
jokatna cholko sandie raan ja-manosa re-ani rama dilprakprakko 
gisiko segate donbo. Uni ja-manosa pilakon kang-karc ka-e 
niiksongako chusokatbo. Ua nang ni miksonganiko 
dakengmittingo an tangni donsogimin ramaoni srete ja kuko 
de nabe enia gipinna ka sachake re-atang ramako gele ba tarake 
chusokatna sike gipin .seng-sotbatkala ramako basic re-nabe, maina 
ua pilakan majoani enia nang-ko ra-onanisan ongaigen! 

Bilgrik: - Aiao! Disen, sawa a-gilsakni mandea iako dakna am-gen? 
Disen; - Am-jawa inc nikode miksonganiko pilakan dakjachina enia 
miksongatangko gipinrangna parake, chusokatna man jahao 
an tangna ong-siataniko ra bajachina. Jensalo mande an-tangna 
ong-siataniko ra-bagen unon pilak uni Janggina 
chanchisamsoanirangba bangbangoni ga-akongipa stilrangni chi 
pile a-o sengsipe gima-a gitachacha mikjapsaon ma-bonataniko 
man-aignok. 

Jangrik: - Ripeng, Disen, na-ara inditan chanchininggipa mande 
onga enia ia chanchiani gimin chanchiskaon angade mamungkon 
chanchisokja. Ia gisikni chanchianiara baoni a bachenge bano 
bon-ea na-a agana manpagenma? 

Disen: - Gipinni chanchianikode agana man ja indiba angni 
chanchianide nikatgipaoni abachenge nikatgijagipao bonchotea. 
De, ripengrang anga dao chelbegipa biapochina rena nangenga. 
Basakoba janggi tangan salrango Nokgipa kasae donkua ongodc 
an ching damsan salsao gronggriktaina ka donga. Dc. 
dongchimboha. 

BiJgrik enia Jangrik : - De, name re angbo. 

Disen, Bilgrik enia Jangrikko wat e re angani ja-mano 
antangko Sikimeoni chel-atsrangna mangsonge bakrobearamako 
basee sesoagrigipa gisikni miksokaona songgabatangaha. 

Jangrik: - (Disenko nirike) Oh Disen, na-a salgisakni askiko bon e 
channe mesokode angaba aema ditemani chiko dim-change na-tok 
sat-e me-sokskana man-aigenchimai. Indioba chingenggipa wa-alo 
kerosene-ko rudapode uko sikkimitna nengbegenghim. 

Bilgrik: - Mai, ripeng na-ara bini aganana gisik sabeahama? 

Jangrik: - Maiko na-ara indake aganenga, chikosako petrol-ko 
rudape so-o wa-al ching-ana 

chiningo pilak janggi tanggiparang gimikkon kamtokgen ine 
chanchiengama? 

Bilgrik: - (Salgichiko nigitoe) An-tangtangko dal e ra-tingachian 
a-gilsakni manderangde janggitangkon gima-atsrangna siengaha. 

Jangrik: - (ka-dingsmite) Nibo ripeng, na-a ia a-gilsako an-tangko 
agrepile onia ka-na on-abe, ong-jaode an-tangko on-e ra-achin 
na-aba janggitangkon nasiatskagnok. 

Bilgrik: - (Sko narongrenge) Oho! A gilsakde, wagamna wagam, 
anchina anchi ajak sotgriken gimainoke ripeng. 

Jangrik : - Indaken agilsakde ongengaha, uni giminan naaba daon 
nang ni gisikni silchidareko ta rie donbojok ripeng, knalna 
sengchaode agre ja manchakdugagnok. Na a saksan iano 
tomtomanina chanchie agilsak gimikko uchi chena mangen ine 
kadongsoengama? 

Bilgrik: - Chegen, salsao anga agilsakko chetelgen. la kadonganiko 
rabilen anga sina nangoba sigen enia tangna nangoba tanggen. 

Jangrik: - Im de ripeng, nang ni ka donganian nang na 
chusokanikoba enia cheanikoba rabagen. (Bilgrikni janggilo bilsa 
doktope done re anga). 

CHAPBIDIL - 9. 

Kua gital jakkalgiminrangni miksonganirang: 

Jabimang: - Photo Jarongdik: - Photo album 

romtoma: - Motor-bike Guama: - Narikkol 
Guchon : - Kejul Anti : - Bajar. 


CHAPBIDIL-10. 

“SAKSANI DUKCHI SAKGIPINNA KUSI” 

Naringro salni attamchibara Jangrik Kasinchimangni nokchi 
rona re-angaha enia uni on-tisa salju-kurangna skangmangmang 
agital pante saksa re'bae Disenni una seanga sebitchitko uona ra'bae 
oneahachim. Kasinchi noktango kuchipra wat-e kasaani bidingo 
ning tubee ta rigimin ku-chipchangko knatime dringo saksan 
rosongengachim. 

Jangrik: - Kasinchi noko dongamasai? 

Kasinchi: - Oh, dongaba napaboda, mainaba re baachima? 

Jangrik: - Nanganan re baade re bapaachim, indiba na asa 
agannakon knana sikjawakon. 

Kasinchi: - (sengsrapgija) Maikoha, maiko de agane niboching. 

Jangrik: - Na-ara Bilgrikna on-tisamangba ka sajahama? Biade 
nang-na chanchitingen mandean ong siangpilengjok, “Amaba 
me-chik saksana ka-sae duk ong-e ropachinade angkoba 
baatpajaenggenchim”, inerang aganrampilengjok. 

Kasinchi: -Biaangnaindakpile kasaa ongode mainasa chanchigija 
skatang dake gisiko saani ku arangko janape seatpajokna. Enia 
indinari name ropaengakoba gipina ka saenga ine poldrae seata 
daka. 

Jangrik: - Naa antangni mikkronrangko mikchipe dakgenchimoba 
gipinrangde nigaocn dongpacnga. An lang mikchipe dakgimin 
kamko an-tang nikjae gipinkoba nikjawa ine naara chanchiachima? 
Tol na ska ong ode gipinko tol bo indiba angkode tol panabe maina 
anga an tangan nang ni Kagrakko mikchaakode talcroken ma sia. 

Kasinchi: - Na-a iani gimin talen ma sialia ong ode name knabo, 
oe, anga Kagrakkoba ka-bebeachim,maina anga darang measaoba 
kakket-ket pangkimc ka dongna gita man ja. Re anggimin 
salja kurango anga bang a me asarangni kakkelgija dake 
cha bokanirangko man naha enia na aba me chik ong e atchiosa 
iani giminde talbate masibalgenchim. 

Jangrik: - Oe, beben me asarangba bang-an kakket ong ade 
ong-bebeja indiba saksa indakana sakgipinrangkoba indaken 
dakpagen ine chanchigenchimode ian nang-ni dal-bea 
ma-sisretanisan ong-aigen. Enia uko agannode me-chikrangoniba 
kakket ong gija dake me-sarangko cha bokpilgipaba bang bea. 
Indioba jekoba aganbo angade iana agrede aganna man-jawaha. 
Da ode na song sakgnisa ma-sia angade an tangni ku-rachakanikode 
matchotataha. 

Kasinchi: - Biara angna ka-saade ka-sabebeachimkon. Disenba bini 
giminan jan^ angna chitti see donanga ninakode iakai nibo. 

SEBICHITNI BAK : 

Ka-sabea Kasinchi, 

Anga nang'koba namnikgijade ongpajachim indiba angni 
gisikon sakgipin me-chikna inditan ningtubee kasaani gnangchim. 
Indake ong-oba uan angni kasaanikoma-sisoknajamanchakbeaha, 
enia asako una agre gisiktango gipinko nikoba namnikan griaha. 
Uni a selan darangkoba anga an-t angna sejaha maina ua gride 
janggian mamungnaba gamchatagrigipa lekka chitsa gitasa 
ong-aiahachim. Anga an tangni ka-saanio ka-dongbeen uko 
changsaode ma-siatna man-chongmotgen ine chanchiachim indiba 
salja-ku bakandikanichi uko chusokatna manjaha. 

Nibo! Ka sa, nang naba angni ua me-chikna ka saagita 
ka-sagipa me asa gnang. Bilgrik saksa gisik gnanggipa enia ka tong 
jaksramgipa ong-a. Uni gimin naa nangni katongo ka-saani donga 
chu gimikko ol tomc uona an-pilbo. Ua nang ni giminan janggi 
tangengoba iJ-lenggija chagija ringgija siahagilan, singsolcnggipa 
mikchirangna agre uko tangengpiti ine sakki on na mamungan 
gripilaha. 

Minggipin, angni nang' ka tongna dukko on ahanina enia 
Sikimena tol e aganahanina angko kema ka pachina na mango 
mol mola maina angade Deskangkode ma-sipajachim. Na-a ia 
segimin sechitni ku arangko mamung dakeba Sikimeona 
sokatpanabe ong-jaode uni enia Balikimni ka longona chalbegipa 
aramrangko iachin balpakatbana donga. 

De, iakosan janapangna namnika. Bon-kamao ka-sabeachi 
Sikimena enia nang naba angni ka tongni sikaniko donanga. 

Seanggipa, 

DISEN. 



Jangrik : - Aiao, da-nang! Saksani dukchi sakgipina kusini. Oh 
Disen, naara mairongpilgipa mandechim! Indake ong-genchimoba 
aningo donggipa chikode chibima ine aganja, agilsakni mikkango, 
a-bigilni kosako joksalgipakosa chibima ina. Na-aba uandaken 
an-tangni ka-saaniko saksansa ka-tongtango donue mam'ungkoba 
a'gilsaknade parakjaha, Sikimededanang mamungkon ma-sipajae 
nang-ni giminde dingtang dakesa chanchiskaenggen. 

Kasinchi; - Sikimeba jari dakesa naa, antangna kasae daka 
rikkirangon enia antang baksa golpoani bewalrangko niriken 
mai ongenga ukoara masipaigenchimbamo. 

Jangrik: - Maiko dakgen jeni je gisik, haida ma sioba 
nam nikskajaengnaba donga ba uandake ong jaoba nang ni 
namnikako nike nang-na wat-e onskaengnaba donga. 

Kasinchi; - Inghing indakede ong chongmotjawa, angan iakode 
rake jechakna manaigen. 

Jangrik: - (Ka-dingsmite ) De, angade re-skainaha, roaba 
ruutbengjok. 

Kasinchi: - Oh, gualenga, anga Bilgrikna chitti sejokchim. Na a 
raangjolna manpagenchima? 

Jangrik; - Angode ra-angna jechakanide dongjawa, bao onataibo. 
(Sebichitko rae reanga) 

CHAPBIDIL - 10. 

Kua gital jakkalgiminrangni miksonganirang; 


Ku-chipra ; - Tape recorder. 
Sikani : - Salam 


Ku chipchang : - Cassette. 
Naringro : - Sonibar 


m 

CHAPBIDIL-ll 

“MIKCHIAN KA'SAAKO RIKANI KRONG.” 


Chigitcho saini sakkrit matchotmano Balikim Sikimeko 
chibima dilsani rikamona re bachina ku manchiataha. Sikime 
Aminchi baksasa sakkritchi re angachim indaken tik ka gimin 
saljaku gita uona sokangna manjaha. Balikim ruutbea salja-kuna 
saksan mikutengteng asonge sambiterangko aktete chibimani 
chirangona gal atengachim. Samtangtangchi dal dalbegipa 
bolrangni cheksirango do orangba ba e mikoengachim enia 
uamangni ku-ranga inditan uni ka-tongko su-tingea gita 
nangepilengachim. Basakobasra uni sepangko bildingdinge uamng 
katchae roengachim enia Balikimara uarangko an-tangni saksanana 
antangko chonnikenga inesa raskaengachini. Ua chanchianirangara 
uni gisik ka-tongona biljrimbegipa duknirangko ra-baaha.Ua 
chibimani pangnajolna tipchanggija jokenggipa chirangkoba 
uamangni jakgitelanina mikbuan gisikchi miktengteng niatengachim 
maina chibimani chirangde chasongnan baikamgipa ong achim 
indiba mandcni janggide dikdiksani salja kunasan ong-aiachim. 
Indaken a gilsakni ong-telaigipa bakrangni gimin chanchie uni 
mikkrononi mikchirang tingtotna abachengaha, enia unomitimgan 
Sikimeba uanona sokbaaha. 

Sikime: - Oh! Kema ka pabone, angade ru utbajok. 

Balikim: - (Gisik jada Sike) Kema ka nade man-genchim, indiba 
maibakai da o nang ni sokbana skang angni janggini salja kurang 
bonsona nangode uchi na-a angko tangpilatna man-jawahachim. 

Sikime: - (Rang-gitik mikchi tingtota gang) Aiao, naade maikosa 
indake aganaljok! Na-ara angni gimina namen ma-siachim. Anga 
apani noko ong-paja indaken gipin gita skatang dakna man-paja, 
maina angade kangalbegipa nokdangoni, duk mikchi chadote nike 
janggi tangpagipasa. 

Balikim: - Oh, angara maikosa nang’nara aganmanjokai, enia na*aba 
ukon bebe ra-aijokma? Angara nang-ni pilak ong ako ma'sienba 
nang nara ka saengaba.(Sikimeni peoniko tingtotgimin 

mikchirangko jakchi usite) De, kadingsmitboha. 

Sikime: - (Ka dingsmite) De indake ong-genode angkoba kema 
kaskabo. 

Balikim: - Nibo, Sikime, nang-ni mikchi tingtotsamangmang 
gaakatanan chibimani chirang ditdoe agilsako dubiatnasiahachim. 
Indiba da-oa nang’ ka-dingsmitachi naa ia asakni anbigilo chagipa 
sambolrangko janggi sikatpiltaiaha, enia uarang balwa baksa mesac 
anchingna jakpa doktokenga. 

Sikime: - Piltaie na a balekachi ba ong bebeachi angna dukko 
on-tainabeaha. Angade sina sinteman-gen, tangna ino neng-nikbee 
nikgen. Unigimin chasongnan ang’ baksa ong e angna kusiniko 
on-gen ine ang’ jakrangko rim-e ku-rachakbo. 

Balikim: - (Sko narongrenge) Anga ia ku rachakaniko dakna 
man-jawa maina angni janggide ching-enggipa bilchamni wa al 
gitasan ong-paia. Basakon tarakgipa balwa re-bae sikimitgcn uko 
darangba ma-sisqja. Da-o nang na ku-rachakeba kam matchotkujaon 
wat e re angna nang odc an-tangni palo nang-na inaiko done 
re-angpagcn gosc! 

Sikime; - A gilsako na asan siaigen ong-jaba pilak janggi 
gnanggiparangan salsaode sitclnan nang-aigen, maina Janggini 
bimangan atchiaoni a bachenge sianion bon a. Unigimin pilakan 
iana chanchiode mamungkoba dakgija dongana agre gipin 
dakdapani grigenchim. Indiba maibakai angni nangbaksa 
ong-engmilingo ta rakgipa balwa re-bae nang’ janggin’ bilchamko 
sikimitna dakengako nikode anga angni jakparangchi donpenge 
ru-utbea salrangona uko tange rakkiangkugen. 

Balikim: - Na-ara angna indilan kasachongmotama? 

Sikime: - Oe, inditana ka-saa ine toe agana, apalara a-gilsakni 
a-rikingan chakjawa enia ning-tuako tonara aema ditemani tu-an 
sokchakujawa. Na-ara angna baditana kingking ka-saskaa? 

Balikim: - Angade an-tangni janggiko so-ote mcsokana agrede 
gipin dakede parakna man-taijawaha. 

Sikime: - An-ching da’O inditan ka-sagrikgenchimoba an-chingko 
ra grikna on jajokode na ara mai daknok. 

Balikim: - Dingtang ong kate cha painokc, cholitclja ong ode 
rong te dokeinangba nang ko aldupainok. Indiba indonga salrang 
sokbaode nang-nasa baditan dukni ong gen. 

Sikime: - Angnara maia, naa jedake angko chadil dongdila pilakan 
angnade kusinisa ong aigen indiba nang' ka sanikosa 
dikdiksanamangba bonchangatpanabe. 

Balikim: - Na a angna mi bijakrangko songe channe on-engon uano 
ka saniko sikchape enia pilak kamrangko dangdikengon ka san 
haksa dakgenchimode, pangnaba angni nang-na ka-saade 
hon changjawa.(dikdiksa jrip donge) Sikime. angaba basakoba 
na-songni songchi re-pana nanggenkon. 

Sikime: - Ja ja-on chutti ong joko re boda. Hai, an-chingara 
renahama? 


Balikim: - Na a re na sikengaha ong ode rc aibojok. 

Sikime- ( Asongaoni chakate) Hai indakode. Oh, gualenga na a 
Kasinchini chittiko Bilgriknaonna manpagenma? Dasio Jangriksa 
onatenga. 

Balikim: - Im, man-aigenba. 

Watgrike noktangtangchi reangiokaha. Balikim noktangchi 
re angmitingo Bilgrikko gronge sebichitko on aha. Bilgrik 
Kasinchini sebichitko man-e gisiko kusian suakpile noktangchina 
ta rake re angaha. Noktangona sokeon ua sebichito maikon 
seatenggen ine jajrenge kulie ninaba pa manjaengachim. Indake 
gisiktango ku'mingna sika paksa kena paksa dake bon'kamao pilak 
ka donganirangko an-tangni amikbrang chanchianirangchi 

gimaatokmanoa kuminggijan uko pakbri dake chite galatsrangaha. 
Skatangko chusokatman ahaoba ua an tangan gisiko 
dongtopiljaengachim enia unachanchitingen walni gittam saljaku 
ong’pilengjokchim. Walni bri salja-kumang ongna dako gisik suk 
ong'teljae chitgimin sebichitni tongrangko jorapile uko kuminge 
nisrangaha. 


SEBICHITNI BAKRANG 


Kasara Bilgrik, 

Seanirangko a bachengna skangba ka sabeachi angni 
salamko onchenga. 

Da ororode na ara namen dongpaengama, angaba namen 
dongpaenga enia nangkoba apsanon kadongchakata. 

Chong motan, na ara angna indilan ka saemangba gisik 
saani kattarangko janabe seataha. Nang ni pilak janapgimin ku a 
mingantian angko gisiko saatbeaha, uni giminsa anga nang ni 
seatoba sechakatjahachim. 

Minggipin, na a angko kema ka pana man genchimode 
pil taic nang’ ka-san ka tongoni kattarangko watataibo. anga kusi 
ong been ra chaksogen enia knalo kolej-chi seng gnangkale 
reangbo. 

De, iarangkosan seata, seanirango gualanirang dongode 
kasapae kema ka-pachina bon-kamo molmola. 

Nangni jik ong-na miksonge nangko sengsoenggipa, 


KASINCHI. 

Ku'ininga matchotahaon Bilgrik gisiktango katchan gape 
opwal'ku ringatangkoniangba sikimitna guale jako kep'a gnang 
tusiangaha, maina uni a'bachengo chanchie ku*mingna 
kensamsoanirangonide namen bikpilsrangahachim. Pring wal 
sengahaoturamoniochakatenioarapringni 11 saija-ku ongakosa 
nikaiaha enia un’ a-damo andapgipa barakoba opwalku kan-tong 
kamkongbakahachim. 

Kasinchide uianmongchi un salja-kuna skang rebae skang 
rebae Bilgrikko nisobeahachim. Uidikni saljaku batpilahaoba uko 
niksojae ua gisiktangon dingtangsrangesa chanchie duk mikchi 
baksa uianmongni palchakrani noksikosa saksan asonge salguri 
pindapa gita siksak il engpilgija maikobasa chanchie 
dongaiengjokchim indiba uchide ku-ao katchan gape him, himpilesa 
ka long gisik gimiko chanchian suakpile da osa siket baket au- 
miksuengachim. Uianmongni salja ku batahani gimin pilakan 
dringchi naptokenggnok ine chanchie ka sin ka sine matchotako 
scngjola gitasa re bana mangsongskaengachim. Ua indake 
ongengmiting saljaku-chachaon sakgipinde rikit dangkit chanchie 
dukni wario dubiatako mane sripe sinasipilengahachim. Maibakai 
Bilgrikba unomitingan saniba Jako sikdrae salbaenga gitachachan 
uianmongni nokapona tarakbeen sokbaha enia uako kasan bil ine 
aganana agre a-gilsakde gipin dake aganpana mamung kattakon 
man jawahachim. Apsandake uaba palchakraon neng-take uko 
sengna ine chanchie uchina re angoa Kasinchiko dringni noksiko 
saksan denggoke dongengako nikeaha. 

Bilgrik: - (Ka simang dake ) Ah, Kasinchiara class-chi 
napangjachima? 

Kasinchi : - (Mikjrao dake nidoe) Oe, be-en suk ong jaengani gimin 
napangjajok. 

Bilgrik : - (Mikkrono mikehirangko nike) Angara tusichipemimg 
re-baningnaba man jajok. Daal mangmangkode kema ka-aibojok. 

Kasinchi: - (Mikehitangko usite): - Oh, mamungba ongjaba. 
Bilgrik, na'ara angni mejalo on'atgipakode man'soachima? 



Bilgrik; - Oe, mansoaba, indiba angade sechakanikode rabajajokai. 
(sepangona re-ange asongea). 

Kasinchi: - Na a mandean sokbaaha ong ora maina ukoa 
nangkugen.(Adita jrip dongani ja mano) Bilgrik na-ara angna 
indakpile ka saeba re anggimin salrango gisik sagni kattarangko 
seate angko indinari duk ong ate roamo. Skangoni joljol an ching 
daona tom-tome ka-saode sakgninan dukni dongjawachim. 

Bilgrik: - Batanggiminde batanggimin, maina ukoara cho-bilkuna. 
Uarang pilakan an-ching sakgnini dal bea gualanichisan ong-aha. 
Angaba enia na-aba saksa sakgipinko kema ka-grikjaha enia saksa 
sakgipina bamgrikjahaJndiba da-ode indake ong-janaha enia na-aba 
indake ong-taina on-abeha. 

Kasinchi; - (Ka dingsmite) Jedake na a mangsonga, pilakan 
uandaken ong-gen. la angni janggi tangani enia pilak angni 
sikanirang chu-gimikan nang-nin ong-china anga nang-on pakwata. 

Bilgrik; - (Kasinchini jakrangko rim-e) Anga da-alo nang ni 
ku-sikoniko angna ka-saani ku-arangko knae inditan katchabea enia 
ia katchaaniko indin ong gramataijawa ine anga nang o rakbeen 
ku-rachaka. 

Indake uamangni ku-sree roengmitingon uian mong jokaha 
enia uamangni bang-a ripengskarangba palchakraona re-batokaha. 
Uachin uamangni golpo dontongataniko man-aha enia 
noktangtangchi watgrike ripengskarang baksa rc-angtokaha. 

CHAPBlDlL-11. 

Ku-a Gital Jakalgiminrangni Miksonganirang, 

Opwal-ku: - ciggarate, Salja-ku: - Somai , Sakkrit: - Gilja, 
Palchakra: - Canteen, Aema Ditema: - Sagal, 

Chigitcho: - Robibal. Jakrim; - Salam, 

Salneng-tak; - Chuti/Holiday. 

CHAPBIDIL-ll 
“CHAWARI SING-SRUKA” 

Roro kari ja-ni 2 1 -gipa salo uamang sin*kaiini salneng'tako 
man-aha. Balikimba Sikimena ku’rachakgimin gita uamangni song 
Nokrek Medan Gittimchi Kristmas chana pasikjole re-baaha. 

Attamni bri salja kumang ong engjokchim unon uamang 
songona sokbaaha. Ua salrangara sin-karini salja-kusa ong-ani gimin 
balwa balsri baljaoba sin-sriksrik dakengjokchim, enia salnape 
an dalsimsim dakbaengjokchim. Gittimni pilak chadambe enia 
bi-sarang songni kalramo asonge, re-baenggipa katchan salna 
tom dake gisiktangtangoni kattarangko bikote ku sree 
rotokengachim. Adita songni chel kalgipa buring bolgrimni 
an dalsrikgipa biaprangode seng-watrangba katchae ripamchiko 
ringope gisik ka-sinatna bilcham nat-e ong-katna 
a bachengengjokchim. Ua an-dalgipa biapo rang-gilik 
nikronggijagipa mandeko nike pilak bakrao roenggipa pante- 
me traranga jrip dake Balikimko niriktokengachim, enia ukon 
Sikimeni segipa ongenggen ineba gisiktangtango chanchie saksa 
sakgipin baksa mitu-mitu knabregija agangriktokengachim. Adita 
re angani ja mano uamang nokona sokeaha. Unomiting Sikimeni 
ma apa enia gittimni me apa saksa uamangni nokni sa rao 
chingenggipa waalko asongduule uni bimungkon mingc maikoba 
agansoengachim. 

Sikime: - (Rakdate) Maikosa na songara anga dongja dongjao 
angko mitdake rotokenga? 

Ma-degipa: - (To-tro ong e) Sala jari na a, chingade nang-kon 
da-alrangde rebagnok ine agane rosoengachim. 

Sikime: - Aiao, angade okkribengjokchim. Na-songara mi 
cha-sotokahama? 

Ma-degipa: - Chingade da sionin cha mansojok, de na songara 
da osa sokbaaba, ja su miksue neng-takchimboda. Anga da-o 
songgalgalatna dong. (Balikimni chadengako nike).Aia, Disende 

asonggija chadengesa dongaiengama? la me-chikde pangnan jari 
Hflk simaia, ripengskanaba am-pok mora sale oii'panaba ma-sija. 

Sikime: - ( Rake ka dinge) lade nang ni Disen ong jae, Balikimsa. 

Ma degipa: - (Miksepsep dake) Oh, angade Disenkon inesa 
dasionin chanchiengachim. 

Pagipa: - Baosa Disende daanpakde re-bapajama? 

Sikime: - (Duk man-a gnang) Na songni Disende bachin angaba 
ma-sijajok. Hai Balikimara chiakolchi ja-su miksuna re-bora. 
(Sakgnian katomrarangko don e re-anga) 

Ja-su-miksuman-e re-bapile, Balikimde wal-timo asongrika 
enia Sikimede ma-detanggipako dakchakna songchakramchi 
napangaha. 

Sikimepa; - Jong, na-ara Sikimeming apsanan poraiengama? 
Balikim: - (Kratcha-a gnang) Oe, apsan kolejon poraienga. 
Sikimepa: - Nang-ni songba ua jolonianma? 

Balikim: - Oe, chingade uanonin. 

Sikimepa: - Nang-para maidakenga? 

Balikim: - Angade manderang sing-paoba apani giminde agannan 
kratchamanade. 

Meapa: - De, mainasa paatangni gimina aganna kratchaskajokna 

Balikim: - Gipin me apaskarang gitaba biara dakpaja, maiko 
agangen, na-songba ma-sienggenkon. (Sikime pagipachiko nie) 
Apara nasongni ka-enggipa department-ni director ong-engachim 
indiba huuuuuuuu (sko narongrenga) 



SikiincpAC - Oooh, na'ara bini bi'sasania. Ns'an skanggipa 
depantema? 

Balikim: - Inghing ongjasa, angade gnigipasa. 

Unomiting mi cha na okkamatchanga enia cha man 
ringmane tusina reangtokaha. Un attamon Sikimede ma-degipana 
uamangni kasa tiamnikgrikaniko jadil a-bachenggipaoni kambe 
bon chotgipaonakingking tale roke agane on-tokahachim. Da-oa 
pilak songni nokni manderangan Sikimede segipa rimbajokna inesa 
jangbingbangna a bachengjok indiba ua ku-arang Balikimni 
nachikolonade sokbakujachim. Kristmas ong na gitiko ja-ni 23- 
gipa saini 5 (bonga) salja-kumango pilak mama ada dakgiparang 
Sikimemangni noko tom dakaha. A-bachengode Balikimde 
mamungkoba ma sikujae Jcristmas cha na da osa tom tokna 
am cngakon inesa chanchiengachim. Indiba an tangko jinmani 
jangchiona okamatosa asel chongmotkode masina abachengaha, 
Balikim ua ong nasienggipa obostarangara maini a sel chong mot 
iiko masina sike pilakna skangba Sikimcko okamate sing-aha. 

Balikim; - Da oa maisa ong-na am-enga? 

Sikime; - (Kratcha a gnang) Maharirara tom e nang ko angna 
singsruke nina am-tokengema. 

Balikim: - (sko doke) Huuuu ! Basakgalgal na ara 

aganbingbange on-jokai! 

Sikime; - Salsade salsa iakora paraktelnan nangaigcnba. Da alba 
ian apsan enia knalba indakesan ong-aigen.(ongkalanga) 

Da-oa Balikimde nawang dakana agrede mamungan griaha, 
pangnaba indaka salna chanchisoa dongpajae maiko maidake 
singanirangna aganchaken chanchie saksantangtangde man-dikbee 
nikatengachim. “Salantian cha-o-ringoba, attamrango nokgimik 
golpoe rooba Sikimea angbaksanchim, basako maidaka salja-kuo 

agangitike indakaona sokatgal^jok” ineba gisiktango Sikimekoba 
ka‘0 nangpilengachim. Batanggimin salrango ripengskarangni 
aganako knaha gitan tne chikranga indaken denggu 
dakrongbebeakon ineba ua chanchiroroe jinmaona re-baha. 

Mamatang : - (Am pokmako sale) lano asongebo jong. 

Chratang: -Jong, na-a mamungnaba jajrengna nangjawa, da-ode 
chingade na-song sakgnini ku-rangko talgrike dona mangmangsa 
tom-daka ong-aia. 

Adatang: - Mamani aganna gitan kattakomangmang talgrike dona 
inesan chingade iakode dakenga. Ja-mano, nang’ baksa katta 
min-grika ong-ode nang-ni ma-apachiba re-e doe sing-e sane nipana 
man-gen inesa. Da-ode chingade nikoba nikjagita, ma-sioba ma-sija 
gitasa ong-aengkua. 

Mamatang : - Sikime, na-ara nang-ni ma-dena agana gitan 
Balikimkoara mikcha-namnikbebeama? 

Sikime: - Oe, angade kakketkoan ma-denade agana. 

Mamatang : - Na asan saksan cha-u-choluagita, rime sikdraa gita 
an-tangni gisik ka-tongomangmang donuari ka-sa-namnikaiama, ma 
Balikimba nang-ni ka-sa-namnikako masipama enia ra-chakpaama*? 

Sikime: - Chinga sakgnian mikchagrik-namnikgrika. 

Chratang: - Indakode na-songara kattani gitade, kato rama dilsanko 
katna, sio obak ko-sanchi sina ine kang-kare kaman-giminsajok. 
Da-ode mosa-boning gitalni ku-a jokakosa rasi pe-akosa an-chingde 
knana nangainok. 

Mamatang : - An-tang noa-namchikko bimang daknangpagijako. 
kam-a-sel ka-pana jakma min-gijako salbeke ra-beke on-a gita, mosa 
Balikimara kusinasan dakaia ingenma- ma janggi tangao damsan 
dongrim ka-rime, ku-sa-rongsa man-ako suale rarone cha-pana 
ingenma? 

Balikim: > (Skoko denggoke 


gambregija) Maiko maidake 


Chratang: • Mamani-adani aganako sengsrap-don-srapgija ra-seke 
i^ana gita, enia noa 

namchikni silpa nampagijako agantaitaia gita dakaia. A ba 
bolitchongoba doka manggisimoba bimang amak dakako nikean 
namnikgrikjok, kam gambregijako nikeba antangtangan segrikjok. 
Maiko chanchidamkuna maina jechake katkuna jeko na-a chanchia 
aganataiboda jong. 

Mamatang; - Na-a ra-gen inoba da-ode chingaba kae sikede salrik- 
ra-rikujawa. Nang-ko bae chie aldu mitanggipako ga-changbatede 
chingaba dakjawa. Da-si agangiminko agantaitaia gita, mosa-bon- 
ing gitalko mande minggija sing-damdama gita, jong chingadc 
nang-ko kae sale on jolna, da-alan kam a-sel matchote dakna inede 
mangsongjaenga. Sikimeni aganako knaesa chingade noa namchika 
bebekon aganengama, ba an-tang mikchasmakesa tole roengama 
ine uko talnamangmangsa nang-kode singsandiesa nienga. 

Chratang: - Oe mo, ja-man janggiloba mosa-boning sadu-jikcholba 
rc-ang-doangoba sing-e sanen nija, sike-saleba on-ja 
inmangmangainok inesa chingara dakengaba, jong. 

Balikim: - Oe, angade Sikimenade ka-saa enia an-tangni janggi tanga 
gimiknan miksonganide dongachim. 

Mamatang: - Mitelbejok mosa, indiba na-ara da-ora bini silmiting- 
namitingonasan, gong-rak-wa-samitingonasan ingenma, ba janggi 
tangriman salrango daknang su-nangjae ja-kora-jakorana nangoba. 
mikgitok-mikkilengoba, sanamgija bisi biati man-e mitchiako 
sosiako done aganagita ki-amchip-gittamchip dakoba angni jik- 
deanjok bachi galku-ekuna ingenma? 

Balikim: - Angon rasonggrie angbaksa dongengo indonga a-sel 
sokap sokode angara an-tang jik-detangko bachi galpa-watpakuna. 
Jeba ong-oba angninnok! 



Mamatang: • Naa indinpaode, chingna ka-sachakpaode salko ja- 
ko manchie nangni ma-apachide jamano reang-doange niainok. 

Tomao donggipa sakantian mitele Balikimko chadenge salam 
katokaha enia Sikimeko babilsichi okamataha. Unomiting mama- 
gipaba chi ringna uchi napangaha. 

Sikime-ma-degipa: - Mamatangan Sikimeko name agane skie 
donangbo. la bi sade pangnan skatang dakna gong-bea. 

Mamatang: • Daojakritingatkujaobado'si-dodokkujaobamahari 
dolsaode matchotjok me-a-me*chik ku a min grikjok. Da-ode tua 
a-tipsan turimjanasanjok damsan cha-rim-ringrimjanasanjok. Jik 
ong-kujaoba jikgitanjok seapa ong-kujaoba seapaa gitanjok. Uni 
gimin anti-a-kang re-oba noksul sa-ra rooba sari-maniko grong- 
namsangoba seng-a dake mesoknabe, dal-a dake re-paknabe, singe 
san-e nirongbo. Jari dake ripengskako gita agane-baleke ronabe. 
man-a dipetde name mesokna joton ka-bo, ong-jaode na-ade, noreng 
dakaiode jokatgnok.Nio-sariba an tang ba-a-chiako indinde 
on-jawa, altutude watjawa, uko jokatgija daknade, bingkamate 
donade nang-ni jakonjok. Uni gimin na-ade name simsakbojok. 

Sikime: - (Gisiko nangbee) Im. 

Mamatang: - Kracha na-jaksi chikna nangoba, ja-mano chinga 
me-asani ma-drang baksade jekoba dake niainok. Da-on biara 
Kristmas cha-manen re-angpilna am-engakonba? 

Sikime: - Oe, ia ja-ni 27-tariko re angna am-enga. 

Mamatang: - lano bini dongadipet noko tom-tom donge, je dongpa- 
man-pako tari-sachie on-pabo enia salja-ku joka ong-ode mama- 
adani nokchi re-dil-dodilpabo.(ong-katanga). 

Tom-dakao donggipa pilakan cha-e ringe mosa-boning gitalko 
agane-golpoe- kalake-etale roani ja-mano noktangtangchi 
re-angtokaha. 

CHAPBHHL- 12 

Kuagital jal^giininrangni miksonganirang: - 

Salnengtak: - Chutti/holiday Saljaku ; - Somai Channan ; 
- Tank (date)/ Number. 

Kalram : - Playground Katomra : - Bag. Roro 

kari : - December. 

Ka-bidingdam : - Department Ku japinik : - Director. 


CHAPBIDlL-13 
“SOKBITCHI GRO” 

Kristmas cha man ringmane donsogimin 27-gipa sal 
sokahaon Balikim noktangchina re-pilna tariaha. Da-o ia salja-kuo 
uamang kolre kapramochim. 

Sikime: - Oh, na-ade re angbebena am engjokmo? 

Balikim: - Oe re-ainok, angade pangnan aganateingkode pe rongja 
inean na-ara ma-siakonba. 

Sikime: - (Skoko gakgue) Indioba da ora angade nang-na 
ka-pakrike nikatenga. 

Balikim: - Ambin ra-jok dongjokoba, basakobarangde da-o gitan 
dikdiksa salja-kurangnade watgrikna nangaigen. Unoba na-ara 
ka-pakaigenma? 

Sikime: - Unode uno dingtangpanok. 


Balikim: - Ma, nikabeekpilen unode angkon nidikainokma? 


Sikime: - Indakede ong-paja da-nang. (Kolre re-chakatna 
a-bachenga). 


Balikim: - De roaibojok, angade uchin nang*ko sengsomnok. 

Sikime: - (Mikchi ipake) De indakode. 

Balikim noktangchina mamung aselgrian sokangaha oiia bUsi 
gitalko ma'apa baksa damsan kusi ong-e noktangon cha'aha. Bilsi 
gitalo Dongro kari ja-ni 1 8 -gipa salo adatang Saljatchi Balikimni 
Sikime baksa ka sa nanmikgrikengako rorimska ripengrangoniko 
knaaha, enia uana gisiktango jonggipako kao nange pagipana agane 
oii'a ine ua nokona tarakbee re-baaha. Unomiting pagipa enia 
ma-gipa nokni bandasalo asonge rosoengachim. 

Magipa: - (Saljatchiko nisoe) la bi-sade dikdiksaba nokon dongna 
changja. Ichi bik uchi bik jengengsimaigen enia una agrede mamung 
kaman dongjawa. 

Saljatchi; - Oeba, nang’ ka-sabegipa depante Balikimde bilongen 
nama. Anga da-o bini a-selan ripengskarangni jakchi baditan 
kratchaatako man e re baenga. Haida, knaode angna bateba 
na-songan ka-a nangbatnaba donga. Na-songni depante Balikimde 
saoba peon-ni demechikko rana am-engahemaba. 

Pagipa: - Baoni sani bisako rana amengana? 

Saljatchi : - Banoniba Grimcheng ineaiuna, Grimseng inesama, uni 
demechik Sikime ingipako mikchaenganaba. Pagipara na song 
Department-on badiaba songo peon-ni kamko ka-enganaba. 

Pagipa : - Oh, ma siatjok ma-siatjok, mejao promotion-na 
sedoatenggipa ong-enggen. Ukoara Grimsing ine minga oe. Bao 
Balikimko okamatboching. 

Ma-gipa: - Balikimna, Balikim. (Balikim re-baa). 

Pagipa: - Balikim na-ara baoni sani demechikko maidakgipa 
nokdangonikosa ra-na am-enga? 

Balikim : - Pagipade peon-ni kamko ka-enga indiba demechikgipade 

ing* ka*toiigoii <la*o dipetde dongei^ Uamaagni 

^4iftli«H<»nngy in<iMiha«dMman£^nifimiAiA^ Rimim^ na ^ 

Sildme ine minga enia bidana brange an'chingni nokai adita 
chel'kalgipa noko (kaigii^ poraienga. 

Pagipa; - An*tangni bidani enia nokdangni gimin chanchie 
cholikalgipa nokdangni deko sandie kimna dongna changpajama 
na ara? Ua peon tektekara nang-ko dal e do si-do doke on pana 
mangenma. Bebegita dale dake ona man-genchimoba anga enia 
gipin angni ripengskarangara maikai ua an-tangtangni peon-ni 
nokchi re-ange uko mande ra*e salam ka*e rebagnok. Unbaksana 
saksa mane chabegipani depante peon-ni demechikko ranakenga 
inora knatogenma? Na-a, angni janggi tangenga dipetde uko ra na 
manjawa, ongijako drae dakode angko pagipa inebachannabejok. 

Saljatchi : - Siiaba silpaengosai uara, ukon jara dake rama 
am-engakon. Nidikara bon-aijok sala gatani a-sel a-sel angnasa 
ongsibengjok. 

Balikim : - (Mikrengreng nie) Na ade ja-kop sike cha namangba 
cholisrangkujawa, dada 

Saljatchi. Gipinni gamo pangchake gipinko chonnikpanabe, na-a 
an-tangosa ga-chake an-tangko “ANGA SALJATCHI” ine 
gipinrangna mesoke gangbo dake rasong chana skibo. Angade 
silako nameiko nangja, tom-tomanikosa nanga. Man-e cha-begipani 
gamna batede kangalni ka tongoni ka saninggipa gisikni gaman 
gamchatbata. Uni gimin ia rajani singhasonko wat e kangalni 
chonbegipa jamdapona reangna anga nengnikjawa, enia jensalo 
ong-katanggen unon pilt-aie ianona ga’daptaiani dongtaijawaha. 

Saljatchi : - (Asongaoni chadenge) Sala bi-sa na-a, ua me-chik 
saksani giminan adatangko adatang, pagipako pagipa ingija 
krengdopila dakbaengama? Intangode tilbrangpile 
ga-watatsranggen anga nang-ko. 

Balikim: - Ua me-chik saksako mikchasmake una na-songko 
krengengde ong-jaenga, indioba na-song pilakon ka-sin ka-dimachi 



tffi^karpaisao, nmg-gamosan ja-manchaitpaia, kangal ong- misikaim 
^sik ka'tongde a’gisi gita porongrong ong ja. Na*songni nikanio 
saoba ia a-gilsako man’e cha-gipa rike donggipa saksamang salgisak 
bangbango kadingdee nok te-sakomang rikahama? Don^aiie 
dongja, darangan a’on ritokaia enia agimikni pilak mandean chaa 
ringa am’chakjae sonako rikwakwake chagipadegri pilakan apsan 
mikon cha aia. Indide iano bano kangal enia man e cha-gipani gisepo 
dingtanggrikani donga. 

Saljatchi; - (Chaktonikjae). lano belbeldame dongchanabeha nang’ 
mamani jamgopchi belbelebo. 

Balikim; - Re-anggen oe, sonachi dai-bee nitobee rikgimin dringba 
chonbee rikgimin jamdap baksan apsanaia, maina bimungde 
gimikon nok inesan mingaia. Uandake kangal enia man e cha-a 
pilakkon mande inesan aganaia. Kangalni an chiba man-e cha gipa 
rike donggipani an chiba apsan gitchakaia enia darangkoba 
Nokgipade rongkrekniko tarija, adimuonikosa pilakkon dakaha. 
Dakgipa Rugipaan darangkoba mikkang nitegija apsan dakahaode 
uko baseenggipa na-songara sawarangskasajok? 

Pagipa: - Achak bisa sala naa pagipakon skipilna amengama? 

Balikim; - Ong-ja apa, angade nang-ni bi-sasa. Anga achak ong-ode 
na-aba apsanan ong-ainok. Uni giminan naa pangnaba chiode atteko 
den-e ronabe ong-jaode nangkon matpilnaba donga. 

Pagipa: - Oh! Da-ora angkon pagipakon achak solbasrangen^ok? 
Indakako knapile ronasa angara nang-koa aldujokma? Bakbak na-a 
da-on ia nokoni ong-katangbo. 

Balikim: - Ong-ja apa, ia pilakan nang-ni ku-sikonisa ong-katenga 
angoni ong-ja. Beben nang-o tangka-paisa bang-a indiba na-a uachi 
ka-saaniko brena man-jawa. Naa mandena bate gamna ka-sabata 
enia nang-ni gam angna baten nang-na gamchatbata. Uni gimin anga 
ia nokoni da-on ong-katangengaha. 

Ma-g^Ki : - (i^'totig be*e). An^i kattakode knagija re-angna 
amaiengjokma, baba? 

Balikim: - (Re-ako dondike) Na-an angko a giisako atchiatahani 
gimin jekoba angni kosako naa geetna bil mana Indioba ia cholko 
ra-e angni ka tongkosa bi-panabe. Aganbo ama, anga nang-ni 
kattako knana sengenga? 

Ma-gipa : - (Mikchi singsolenggipako ipake). Nibo baba, chinga 
nang'ko chonaoni aldue dal-atgipa ong a. Darang ma apaba 
detangtangko duk ong e janggi tangatna sikja. Baba, na a 
chang-samangmangde nang-pani aganakoba knachake nibo, maina 
ma apade ja-man ja wilniko chanchisamsoesa, ki sang mikkang 
niksoesa pilakkon agana enia skia. Uni gimin na-a ua mexhikko 
guaiaibojok, haida iaba maiba namgnini giminsa ong-engnaba 
donga. 

Balikim: - (Mikchi usite) Ama, na ara nang ni sokbitchina gro 
rikengama? 

Ma gipa: - Aiao dede, na ade mai dakesa aganaljok! A-gilsak 
ongchengaoni daalona kingking nangna agre darangni degipaba 
ma atangko indaka sing-aniko sing-kujaenggenchimkon. Darangni 
ma-gipaba detangko an-tangni sokbitchina gro rikade 
dongkujaenggenchim. Na a ua me chikna indakpilesa ka-saa 
ong ode re angbo baba anga nang ko champengrikjawa enia angni 
tangkuenga dipetde ia nokni dogarangko nangna oen donkuaigen. 
Indiba na a nang ni nokdngni manderangko pangnaba gualpanabe. 

Balikim: - Mitela ama, gisik gnanggipa depante ja mano jekoba 
chanchigen. 

Balikim nokoni ong kate re angaha enia ma gipa ka a be pile 
grape uko nirikuengachim. Ua maani katongo baditana kingking 
jrimbegipa duknirang ongenggenchim ukode bae-chie nil^pa 
enia detangna ka-sagipa anchingni magiparangna agre gipintangde 

ma'sipiyawacliim. Bal&im da*o bachi re*gen uko chanchie j«yajiji 
Qng*eiigachim indake ua adita salrangna gialdco 
mangsonge ripengtang Jangrik-ni nokchina re*angaha. 

Jangrik: - (Balikimko nisoe) Bachinisa Balikimde? Aia, da*alde 
mandekoba nang-kode duk man-enga gita nika. 

Balikim: - Sikimeko ra na am-ani giminan angkode da alde 
nokonikon a*rikgalatsrangjok. 

Jangrik: - Ma, na ara nang-ma nang-pani katbo inanaan 
katsrangbebeaiane. 

Balikim: - Achak gisikgrigipaan ku-sa katbo inode kataiengo, da o 
anga mande onge uko knaja dake donggenmade? 

Jangrik: - Da*oara na-ade an-tangkon achak baksasa 
tosusasrangaijokma? E)e, na-a an-tangan an-tangko achakna batedc 
gisik dongbatkalkua ine ma sikuengode mainasa gisikgrigipa 
matburingni kamko jarikengjok? 

Balikim: - Oho, gramchi ding ol ran atna ine bol saJikimona re baoba 
da-oa mamung namgnian grijok! Kosako bolbijak dongama dongja 
uko nigitochenggija ja pangmangmangko nie re-baoa rikechide 
mamungan gri cheksirarasajok! 

Jangrik: - (An-tangko jaksi ote) Beben ripeng nang-ni aganna gitan 
ia bipang bijakgri cheksirarasa, maina je biapon ia bipang chaaha 
ua a-ao a-salan grichim. Indiba je mandean ia bipangona 
ka-donganiko ra-bite re-baaha, ua mandeko pangnan ia bipang 
jakaride watatpilrongja. Ripeng ine aganon uni miksonganio 
dingtangmancha ning-tuani gang. Sukni salosan bakrimgipako 
dakmikgipa ine agana, maiba man-gnina miksonge besa ka-gipako 
cha-bokgipa ina, enia dukko chelchakgipa mandekosa ripeng ine 
minga. Indioba ripeng na-ara da-o ua chubegipa boloni ong-one 
uona ga-dopilna nengrabeen ka-dongsoengama? 

Balikim: - Manderang jeddke on*gipa biapo janggi tangengaugitan 
angaba tangpagen. Na^a je bolkon miksonge aganengachim ua bol 
rikeonade angko £q)asa gatdoachim indiba anga antangsa panggipin 
bipangonade maldona joton ka-nasienga. 

Jangrik: - Namjok ripeng, namjokJe mandean antango kadongani 
gapa, ua mande pilakkon dakna am a. Na a nang-ni sika dipet 
angbaksa dongna man gen indioba cha-a ringaosa sukniko 
manjanaba donga. 

Balikim; - Angna angni janggiko tange rakinasan mangmang onaibo 
enia una agre pilakkon nangdapjawa. 

Jangrik: - Indake ong ode na a jajrengna nangjawa. 

Uandake adita ru-utbea salrangona kingking Balikim 
Jangrik baksa dongpaaha. 

CHAPBIDIL- 13. 

Ku-agitaljakkalgiminrangni miksonganirang: - 

Kolre kapram ; - Bus station Ra dedo : - Promotion 

Ka bidingdam : - Department Ra rura : - Peon 

Paltak ; - Dorkasto 


CHAPBIDIL-14 
“JANGGI GIMAGIJA SIA” 

Balkimni nokoni ong-kataoni antisamangni ja-mano pagipa 
uko pilak biapchikon sandibeoba nikjae, Sikime pagipaan banoba 
donuengnaba donga ine chanchipe, Sikime pagipako noktangona 
okamataha enia demechikgipaba uko ja-rikbapaaha. Uamangni 
re-bamitingo ramaon pilak ong-gnirangkode sakgipin manderangni 
ku'aoniko rongtalbeen knaman^baabachim maina darangan 
uamangni noksul songsulrangba ua nokdangko nikdikja ingipaan 

grichim. Uamangni man-ne cha*am, rike dongani giininde ongja 
indiba dal*a daktinganina enia kangalrangko chonnik onik dakai^ 
pilakan uamangko miknengtokachim. 

Saljatchipa: - (Ka-o nange) Anga nangko maina miksonge 
okamataha uko na-a masipaama? 

Sikimepa: - (Antangko onatbee) Ango metra sokgimin demechik 
saksana agre mamungba dongja. Enia ua nang’ depante baksa kasa- 
namnikgrikenga. Uanaagre angkora maina nangpagen? Pante bisa 
gisik dambe jekoba kusina dakaigen uni gimin na asa me chikni 
pagipa ong-e demechiktangko agane skie rana nanga, ine aganasa 
okamatenggen. Anggita kangalpagipade demechik saksani pagipa 
ong-na nengrabeani ong ja . Uni gimin jekoba knatimana 
mamungkoba dakpana cholgri. 

Saljatchipa: - Angni miksongako ma-sisoahani ginan man-beaha. 
Indiba gisik rakbo, nang’ demechik Balikimna ka-saenga ong ja 
gamna mikbokesa deikenga. ( Sikimechiko nie) Na-a me-chik ang' 
depanteko cha-minokgipa na-anang-ni pagipani kamko nangnikkua 
ong-ode da-al dipetan Balikimko gualbojok. 

Sikimede an-tangni a-sel pagipasa kratchana nangani gimin 
suk ong-jae unon kikkikari grape dongaiaha. Unomitingan 
Balikimba uamangni re-baani knakuko man-e noktangona 
re-baengachim. Sikime enia uni pagipa dukman*bee noktangchina 
re pilna ine ong onbaha.. Uamangni barioni on tisa 
re-jitmangmangpition Balildm Sikimeko nikate adita chelkalaoni 
Sikimeko minge okamataha. Sikime nachilsonggija pagipani 
kisangkisangnipilgijate-akosanreangaiaha.. Da-nang! Balikimde 
pagipani namgijanichi ka sabegipa ripengtangni namrenganiko 
man-aha. 

Balikim: - Sikime, apa namjaoba angara mai gualaniko dakjok? 
Angara nang-na ka-sajama? Ka saen nang ko ja rikengachimba! 
Angko watgalaigenma? (Salgichiko nigitoe) Oh Salgisak, agilsako 
kasagipako saksakomangba angna watatjahama? 

Sikime: >(Baiildnichii]aan*pile)Oh, Balikim, angaramaikodakbo? 

Sikimepa: - (Sikimeko jako salike) Pagipa dagrange watatjok 
da-o depante kalstape rona amskaenga? 

Balikim ; - (Mikrononi mikchi baksa) Apasa gisikgri dakenga 
angade maming namgijako dakpakujaba. Angni pagipani palo anga 
nango jak chopjole kema bi-a^kasapae kema kapajawama? 

Sikin lepa; - Dao naa kema bi*e maiko man*kugen? 

Bali kim: - Anga da o apani noko wat-e Sikimeonan 
rebaengahaba. 

Sikimepa: - Ang’ demechikko ra-na na-ara japrako baditarangko 
kamkae manpaenga, jong? 

Balikim: - Angade da-ode pelsa kapsamangba kamka e 
man-paade dongpakuja. 

Sikimepa: - Nang ni gamchata naia paisa so-gitchakagitamangba 
ong-jaode nang-para mai nangbakanasa bil man-bee chonikatjok? 
Alamalacholikalesa indakpile chonikengakon inesa! (de-mechiko 
jako rim-e salanga). 

Sikime: - (Re-roroe) Angade maiko dako namgen mamingkon 
ma-^ajok! Na-anname chanchiaibo, Balikim. 

Balikim: - (Nokchina mikkange chrikata) Oh, Saljatchipa, angni 
janggikomangmangba a-gilsako tangatna sikjahode da-o nang-ni 
nokmikl^gon janggi galgen. Angni janggini golpo ia nokonin 
a-bachengaha ia nokon bon-aniko dakgen. Angni siani ja-mano 
angni manggisikomangba na-ade dangtapnabe maina nang-ni 
jakrangko salantian kangalrangko cha-bokna enia toginasan 
Jakkalaha. Unigimin angni bikapmangmangkode dukgri tusina 
on-bo. (Knia dokratangoni ate achokko bikote) Oh, Sakni Gitel, 

angko kema kabo. 

Ma gipa: - (Sambaona re bae) Baba Balikim, na ade maikosa 
dakna amengjok. (Rake chrike) Oh, Sikime, naade janggi 
siakobanina mannaigenma? 

Sikimepa: - (Jako rim-ako wat-e) Sikime, Balikimko nokchi 
rimbabo. Angade resognok. 

Sikime: - (Ka dingsmite) De, baba, rimanggen. 

Sikimepa nipilgija joljol songtangchina reangpilaha. 
Sikime dao pagipani geetako mane Balikimona rebaaha. 

Sikime: - Balikim, hai angming nokchi re boha. 

Balikim: - Nang ni ma apa namnikja ong ode angara sana 
ka-donge repagen, uchia? 

Sikime: - Baban nang ko rimechina watalahaba. Da o bian 
namnikaiaha sawa maiko dakkugen ? 

Ma-gipa: - De, baba na-a Sikimemingan re-angaibojok. Biagride 
janggi tangjawaha na-ade. 

Balikim: - Ama, naade angna kasaemangba pilak angna 
ongenga aselrangko nie dongna mannaiama? 

Ma-gipa: - Indake ongjachim, baba, indiba aganna skode jedakeba 
agannaibojok. Angade da-sionin maiko dakgen chanchinaii 
changpiljae ja-sku dipane Isolo biesa dongaiaha. Nibo, baba, nang-na 
ka-saoba angara maiko dakpana man-gen? Nang-pana chakoa 
nang-na ka-sagija gita dakaigen, nang-na chakoara nang-pani kosaku 
re-a gita daksikaigen. 

Balikim: - Segipa ong-oba namgijagipanara maina chakenga , 
na-ara? 

Ma gipa: - Ong-ja baba, na ade ma sipakuja. Beben biade namja 
indioba angara mechiksan. la pilak namgijanina uni kosako angaba 
namgijako dakpaode biara sano kadonge janggi tanggen? Jensalo 
bia a gilsakni pilak manderango ka donganiko jakwatgen, unode 
baida ianan batnaba donga. Unbaksana angade bini jikgipasa ong-ani 
gimin bini kosako matnanganirangko dakna kraja, maina chingade 
beensan ong-atako man-gimin onga. Saoba biko namja inahaode 
angaba namgijagipan ong paha enia anga an tangan uni jikgipan 
ong e unkosako dakahaode sakgipin manderangde maikode 
dakjakugen! 

Balikim: - Indake ong-ode kema ka-bo ama. Angade apani 
kosako kragija kamrangko dakachi nang-naba dakmanaha. 

Ma gipa: - Maming ong jaba baba, da o na song rc ange katchae 
dongebo enia pilak dakna nangarangkoba chingchide nangatnabeha. 
(Sikimechiko nie) Sikime, nang ni ma a-pa enia ma drang 
maharirangna, “Balikimpagipani pilak kragija dakanirangna jikgipan 
kema biatenga enia pilak dakna nanga kamrangkoba biade 
nasongnasa pakwatatahana” ine aganpabone. 

Sikime: - De, agangenba, mani. 

Ma gipa: - De, re angchimboha.(Nokchina an pilc re anga) 

Balikimde danang pangnaba maa-pani chelao 
dongrongpakujae noktangni mandcrang nampajoba atchiaonin 
uamang baksa ong e dal bahani gimin ka pakbeaha. Indake 
ong-genoba A-chikni niamo me-asadc changsade changsa maapa 
enia pilak nokni ba-rimaskarangko wat c re-na nangtelaia. Ian 
ning tubee chanchigenchimode a gilsako janggi tanga gimikna 
nokoniko saksanko chelbcgipa biapchi rikbrange galata gita ong-a 
enia iako Achik measarangna skanggipa janggi gimagija sichengani 
ineba agana man'pilgen. Balikim noktangko nikatengkua dipetde 
mikchi u sitjoljole nipilrokroke Sikime baksa re angaha. Uachi 
magipaba detang Balikimna kalime sana abachengaha indiba uani 
gimin depantenade maming knankukoba watata dongjachim, maina 

uni kusiko dukona bikpilatnade ma-gipani sikani ong*jachim. 


CHAPBIDIL-15 

“KATCHAN SAL MIKCHIN WARIO” 

Balikimni re angni antigni ong‘ahaon,pilak ma drang 
maharirang damsan chanchirimaniko dake uko Sikimena do-si 
dodoke on-na tik kaaha. Manchigimin salsokoa Balikim magipa 
enia unbaksana adita sepangkalgipa maharirang jemangan ua 
do-siaona re-bana nangnikgenchim, uamangko rimna 
re-anggiparangba sokbahachim indioba Bilgrikna agre darang gipin 
saksamangba uamang baksa sokbajaha. Do-sina ta-risogimin biapo 
pilak uni wilwilao donggipa noksulni manderang enia bang bea 
me-chikni maharirang kadingwareke uamangko nisotokengachim. 
Balikim enia Sikimeba an-tangtangni janggi tanganiona 
miksongsogimin salko nike gisiktangtango katchaanian 
suakpilengachim. Mahari rimna re-anggiparangni jakarisa 
re-bapilaniko nike uamangko nisoenggipa sakantian gisiktangtango 
jajrengataniko man tokcngachim, indiba a-bachengon 
Balikimma gipani ku pakgimin ku achi adita ka donganikoba 
man-tokengachim. Indakc ong genchimoba Bilgrikan Balikimko 
grongodc mikchian rakskajawachim, uni gimin ua tomani 
matchotkujana kingkingde uko gronggija dongsrangna 
chanchiengachim. Indiba uamangni nokona adita chelengpition 
an-tangni ma-a-pa enia maharirangko niksojaoba sakki sabitna gita 
ripengtang Bilgrikko niksoen Balikimba on-tisa ka-dongkalaniko 
man-skae gisiktangko kusi ongatsobengachim. 

Balikim: -(Ong katbae) Na-song baksa re-bapagipa ang' ripeng 
Bilgrikarabaosa? 

Re-anggipaoni: -(Jaksi ot-e} Ua, ampokdokroo asongenga. 
Balikim: - Bilgrik, gipinranga baosa, na-a saksansa rebaiama? 


Bilgrik: 


Oe, nangmara saengana, indaken 

mikkangpanamangmang angko saksanko watataijok. 

Balikim: -(Suk ongbregija) Ban saenggensai uara, asolonre-bana 
sikjoljaisa tolatenggen madrang. Angan bisongkoara rebsyawa inen 
chanchisoenga. 

Bilgrik: -(Ka a chakna amjae denggoke rake grapa). 

Balikim: - Mai ong a Bilgrik, na-ara maina grapenga? Maiba 
ong-ama? 

Reanggipaoni: -(Nablok dake) Nangmara mni salon sijokna, 
chingaba mejalo gopa matchote rebapilakosa nikeaijok! 

Balikim: -(Tarigimin bibalrangko gobrange) Aiao! A-gilsakan 
bon jok! ( Ja sku dipane skoko ampokmadokro done kikkikari 
grapa). 

Sikime: -(Ong katbae ong-enga a selrangko nikc) Da oa maisa 
ong-jok? 

Balikim: -(grape) Sikime, angni magipadc sijokna, angade saksan 
brangaignok! Angkode amani manggisikomangba nirikpana 
knankukomangba on jajok! Oh, Bilgrik gipinrang angko gualoba 
naade gisik rana nangachimba! 

Bilgrik: - Angko kema ka aibojok ripcng, angaba nang ko gualade 
ong jachim, anga ia songona re baen na-.songni bimingko minge 
nasong sakgniko sandiachim indiba darangan masitokjaha maina 
angara ia gittimni bimingkode masipakuja enia nikpakujachim. 

Sikime: -(Balikimko gipake) Naara maidakesa antangko saksan 
ine aganenga? Darang gipin nigaloba angade siaona nangbaksan 
ongaigenba. 

Bilgrik: - Duk ong ani salan sokahaode pilakkon knasrange duk 
ongbo. Nang-ni magipa sina skang angna indakeba aganangaha. 

Blade nasongni magipa chong-motde ongjasana, skango nangbaba 
na-songni chonengmitingo nangma gipako gale nang ko enia 
Saljatchiko rime katbae biko raeana. Unbaksananangpani galbaani 
ja mano nang’ ma gipa depante saksako barikkuachimna. Indake 
ukoba sandichina nangko agane donangenga. 

Balikim; -(Mikchi u-site) Da-o anga bikoa baoniko sandigen. 

Bilgrik: - Na-a uko sandina nangjawaha, salsao anga uko grongaha, 
ua mande namachim enia un dakchakanichin anga kawinchiko 
man-pilaha. Unsalon ua an tangni gimin talbeen aganahachim enia 
un agana ku-arang baksa nangma-ni aganaming namen melibeachim. 

Balikim; -(Sengsrapgija) Uara sawachim enia da o biara bano 
dongenga? 

Bilgrik: - Bimingkode Disen ine mingachim indiba da o bano 
dongenggen ukode angaba ma-sija, haida Sikime 
masienggenkon? 

Sikime: - Disen! Haida nang’ agana gitan ong bebeakon, maina 
mikkang bimangba apsan dakangbebea. 

Balikim: - Onga ine aganon maikosa uarangni gimin belbeldame 
dongenga. Ma sia ong ode bano dongenga ukosa aganboda. 

Sikime: - Angaba bzmo da-o bia dongenga ukode ma-sijake na a. 

Balikim: - Da-oa nangni adatangkoba sandina nangenga enia angni 
jonggipakoba unbaksana ma-gipakoba grongna re-na nanggen. 
Unigimin an chinga pilak maharirangko sandichengan ja manosa 
do-siainahamo Sikime. 

Sikime: -(Jaja jiji dake) Na-asa, angade maiko aganpagen. 

Bilgrik: -(Suk ong-bregija) Indioba Disenni bilsigittam 
ong-engpition nang-made siman-jokna. 

Balikim: - Ha, a-gilsak gimikon ma-gipa sakpraksan dongaiachim 
indioba angode sakgni gnangchim. Indake onggenoba da oa 
rdsonggrianichi pilakan indinsa ong'aiaha.(grapna a-bachcngtaiaha). 

Sikime; - Agilsako pilakan salsaode siaigcn. Agimikni mandean 
siani salkode gachangbatna manja, maina ia agilsakde aii'chingni 
jringjrotna dongchakram a dok ong-ja. Unigitnin na a agrcpile 
ka-abenabe. Da-ode na-ade nang’ jonggipa Disen bano ong-enggcn 
ukosa chanchibo. Haida iako dakanichi nang-ni agana gita na-a 
nang’ ma-gipana gro nanggipako jakchotna man-naba donga. 

Bilgrik: - (Sikimeko salseke) Duk man-enggipa mandcko rinoka 
ku-achi agane duk on-dapnabe, uko diik ong-chinan saksan watbo. 
Bia bin! mikkrononi mikchi ran-nahaon an-tngan ka-dimeaniko 
man-aigen. Duk man-enggipa mandeko rinoka ku-arangchi agane 
uni dukko bariatnabe. 

.Sikime: - Aiao! na-ara mairongpilgipa mande, bia duk man-e 
chanchiprete sina bona nangode na-a uko tangchaatpilgenma? 

Bilgrik: - Dal-gimin mande mamingsaloba ma-a-pani siana ka-pake 
janggitangko gimaatjawa. Indiba beben mikchatang ka-satangni ba 
j ikgipani ba segipani sina bon-na nangode uana kenchakna nangani 
gnang. 

Me-apa: - Kalimgipa, dukman-enggipa mandeni mikkango maikosa 
nasongara bi-sa dake jegriktokengjok. 

Bilgrik mamungkoba agangija skotangko rimroke 
noksamchipakna an-pile re-angaha. Apsan salja-kuon Sikimeba 
mamungkoba dakna cholko sandibeoba nikteljae dringtangchina 
dariange turamao kikkari saksan grapbeaha. Pilak tom-anio 
dongpagipa sakantian katchaani pal kalimanikosa daktokna 
nangaha. Bi*sa desarangba kalgrike jikjake roaniko dondike jripjrip 
ma-a-pani sambao rengkonesa dongtokaiengjokchim. Me-apa 
budepa sakantian skotangtangko denggoke sada slemprak 
ii enrtrpginalfn wb1- Vii Himpan g dimpang opaH simaninasan cho lfa u dw . 
enia me-chikmarangde ganna lai'srechi mikchitangtangko u-site 

gingjo'olbaako “srip-srip” ine salsripana agrede cholan 
gripilahachim. Adita sengkuani jamano Balikim an-tangan mikchiko 
usite chakate jinmana indake aganaha, “Beben da al katchaani 
salchim indioba rasong griachi ia katchan sal mikchin warisa 
pil'skaha. Na simangba pilakan ma sia, da-alo angna dal begipa 
dukni sokbaha. Unigimin da alde ia do-sianiko chusokatna 
man jawaha, unbaksana angni jonggipa Disen enia boning 
Deskangko sandie nikujana kingkingde chinga dosianiko dakjawa. 
An-ching pilakan ma-sia, a-gilsako mandede salsaode salsa 
wattelnan nangaigen indiba mandesan ong e an ching sakantian 
an-chingko wat e re anggipa bakdrangna kalima. Uandake angm 
ka sabea ma gipa angko wat e re angaha enia iana anga bilongcn 
duk man-a indioba pilak song-man chanmangimin mi bijakrangki) 
an-ching bachi maidake galgen? Unigimin pilakan uako amasagini 
janggina song-galatgimin ine chanhic cha-e ringe re-angtokpabo". 
Tom-ao dongpagipa sakantian uni agananiko ra-chake song-gimin 
chan-gimin mi bijakrangko cha-e ringe noktangtang jamtangtangchi 
re-pilangtokaha. Salgipino, Balikim an-tangni jonggipa Disen enia 
boningtang Deskangko sandina gita re-ongkatangaha enia Bilgrikba 
ua keimo unbaksa jak on-paha. 


CHAPBIDIL-16 

“KAMAN DAL A CHUSOKANI” 

Balikim enia Bilgrikni gimagimin bakdrangko sandina 
re-ongkatania chriko de-doe miksongagri brako watata gitasa 
ong-aiachim, maina uamangni dongenggipa biapni gimin on-tisaba 
ma sisriksrik dakaw grichim. la dal begipa a gilsakoniko biapko 
ma-siagri miksongatangko sandina chonbegipa mandenade 
nengrabeani ong jachim. Uani a-selan uamangba ia cholko ra-e 
an-tangtangni mikkangchi jikdongdebae janggi tanganinaba maiba 
gital ramarangko sandina mangsongjolaha. Ua miksoiiganiko ra-e 
uamang chel-begipa biapona re-angaha jeon uamangko 
saksamangba ma sigipaaan grichim indiba uan A-chik jatrangni 
a‘dok nalsaode ong'jachim enia ua songkoa Dimren A’dok ine 

mingachim. Uamang ua biapo A-chik jatrangni dakugijagipa 
kamrangko a bachengatna mangsonganiko ra gataha, uarangara 
ja kop gitchamrangko koani enia knirangko rokanian ong achim. 
Indake uamang gipinrangni ka dingslcka enia chonnikako 
chakemangba kamtangtangko bilsi gittamna kingking bimchipbee 
ka aha. Uno dongengmitingo uamang an iangtangni 
ka .satangtangna kapakade kapakbeachim indioba jena miksonge 
re ongkataha ua kamba chu sokkujachim enia uamang uchi 
re bapilna inoba ja mano ra man dongmano maidake jikko deko 
aldumitanggenchim. Uidik dongoba dakchakgipa griodc ia 
cha.songode kamkoba man-na nengrabeani ongjachim, uni giininan 
uamang jajrengataniko naljokatna mangmang jagittamprako 
sebichit kingprakko watatrongachim indiba biapko janapata 
dongjani gimin sechakatanikode man sorongpajachim. SaI.sao 
uamangni antidamo ja kop sikengmitingo kolrc bolsa re-bae 
uamangni pilak dongbimangrangko gamgriaataha. Niamni a-palo 
kolreko sale gimaatgimin dongbimangrangni gamchataniko see un 
paio danggako gamskachina saltimgipako agannoara ki-sango 
asonggipa mandesa ong-katbae uamangni kosakosa dosiko gale 
ku gipinchi saipetpetaha. Uni saia ku arangna, ka a chaktojae 
uamangba uko apsein ku-sikchin raprapari aganchakaha. Unon 
jakop sike cha-gipani kragija angipokni kusikko agannamananiko 
nike pilak antio donggipa manderang uamangko dongdu ule 
nawang dake nitokaha. Enia ua mandeba kratcha c miksichepchep 
dake saltimgipakosa simsake salja ine manengskaa dakmike kolreo 
gadoe katangaha. 

Salgipino ua kolreni nokgipa mande saksako watate uamang 
sakgniko an-tang nokona okamataha.Uni okamatako man-e Bilgrik 
enia Balikimba mamungnaba jajrenggijan un nokkona re-angaha. 
Uni nokona sokeon cholguga nokmikangni ketchio, “JAILER” ine 
dal'prete tape donako nikosa, ua kolre nokgipara ketchangdamni 
ketnokmasa ong-achim ine ma-siaha. 

Ketnokma: - Nape asongbo jongrang. 

Bilgrik; • Mitela, Sir. 

Ketnokma: - Angkode ‘Sir’ ineokanuiabe.Angasanasongko ‘Sir’ 

ine okamna nangachim. 

Balikim: - Maina chingkora aganatachim, Sir. 

Ketnokma: - Nibo, jongrang ia A chik a songo brange janggi 
tangenggipa chadatnberang bang-bea, uamang an-tangtangni 
poraia-skia man akon dal-nike ra-a enia uanon pangchake kam 
sandie man jajokode a-mikbrang dakna a bachenga, indiba iano 
na song bida a gitchapilen dongeba indaka kamrangko ka-e 
biltangtangko gamchatnike ra-a. Aiao, jongrang anga na-simangko 
ia kanina ‘Sir’ ine okamoba gisiktango mitelna skanikon bon-e 
paraknaman-kujawa. Angni na-simangko mangsonge okamatanide 
indakesa ong achim ia angni jail-o saksa pante gnang. Ua panteara 
nni bilsi chi-bonga ong-engpition mande saksako so-otaha enia bilsi 
chi chetna Jail-o donge da-alo saja matchote release ka-ako 
man-nasienga. Ua mandekoba rimange na-simang baksa done kam 
ka-atbo, ong jaode uni tangkugni salrangkoba gipin asika 
dakenggiparang baksa jak on-pae ianonan sokbapilatnaba donga. 

Bilgrik: - Bao biara? Rimbae niboching.(Ketnokma an-tangni 
manderangko watate uko rimbaataha). 

Balikim: - Bikora mai mingachimsaimo ? 

Ketnokma; - Chingade ‘105’ (Ek-so-panch) inesa okama indiba 
bimung chong-motde “DESKANG” ine mingakon. 

Balikim enia Bilgrik : - (Apsan) Deskang! 

Ketnokma: - Mai, na-simang biko rimangna man-jawama? 

Balikim: - Aiao Sir, chinga biko rimangna kusi ong-begen. 

Ketnokma: - De, na-simang uko rimangna namnikode nambejok, 
angaba na-simango indaken ka-dongsoengachim. Da-o bini iano 
donge kam ka-gipani gongsa gonggni tangka-paisarang dongakon 
ukoba ra-angbo.^anggako bikote chane on-ata). 

Ketnokmani nokko adita batbaahaon Baiikim enia Bilgrik 
an tangtangni ua biapona miksonge re baaniko una talate on aha. 
Deskang uamangni agana kuarangko knamanahaoa noktangchina 
rc nade jechakbeahaenia antangni maikai ua aselona sokaha uni 
giminba uamangna agana jechakaha. Indake ong genoba Bilgrik 
enia Balikimni dra anichi bon kamao ua noktangchi re bapilna 
ku chakdraataniko man aha. Da o Deskang songtangchi re pilani 
gimin chanchiatengon pilakna skangba an-tangni watbagipa 
ka sabea ripengtang Rokimeko gisik ra atengachim. Ua uni 
ketchangdamo dongmiting salrangoba uni bon-kame watbaan sale 
rnikehidingding uni nirikanikosan gisikni janerao nikkamaiachim. 
Deskang dao gisiktango chanchianiko dondikatna 
man jaengahachim enia uachin Rokimeni gimin sing sandianiko 
dakna ua dra ataniko man aha. Indioba Baiikim enia Bilgrik 
sakgnian uamangni janggi tanga gimikon ‘Rokime’ minggipa 
bimungko knaan dongpakujachim. Uni sing-anina uamangni 
agnachakaniara Rokime minggipa me chikde ua songo dongjaha 
inesan ongachim. Uni miksonganiara Rokime siaha ba segipa rae 
gipin songchi reangaha ine uni chanchianiona sokbae un' katongko 
dipbikpilen bekningataniko man aha. Baiikim an-tangni ka-satang 
Sikimeko grongna sikbeahani gimin uko Kasinchimangni nokona 
re-bae an-tangko sengsochina ku-silitingo aganataha enia ua 
an-tangni chimonggimin danggarangchi una nambea ganna 
chinnanirangko breaha. Apsandaken Bilgrikba Kasinchina uni 
namnikgipaganding chindingrangko brepaaha. Indiba Deskangde 
Sana ra-bapagenchim, saksakam-kam ripeng dongpagipaba ru-utbee 
sengsodamna neng-nike gipinko ra-soaha inesa un’ gisikode 
wingwange dongaiahachim. 

CHAPBIDIL - 16. 

Ku-a gital jakkalgiminrangni miksonganirang; 

Ketnokma : - Jailer Ketchangdam : - Jail Ku-angipok : - English. 
Saltimgipa ; - Driver Kolre : - Gari Dongbimang : - Bostu 
Gamgriata : - Nosto ong-ata. 

Ku-siliting : - Telephone Dangga : - Tangka 

CHAPBIDIL-17 

“SALIKIMNI BONKAMGIPA SALRANG” 


Nokoni oang katangaoni gimik bilsi gittam jagni 
salchichetni ja-mano uamng Kasinchimangni nokona sokeaha. Indita 
ru-utbea salrangni ja-mano ka-salang Bilgrikko unsalosa niktaic 
Kasinchide kusi ong-dugaen ka-dingsimsimari ku-siktangko 
ku'kipnan changpiljaengjokchim. 

Kasinchi: - Aiao, na-songkode angade bachibaan 
katchiptoksrangjokma inesa chanchipilengjokchimai, 

Bilgrik: - Chingkoara gisik ka-tonggrie atchigiparang gita 
nikama? 


Balikim; - Babamaangara da-ororode namtokpaenggenmasai? 

Kasinchi: - (uamangni ra-baa te spu,te jingjang enia te-krimko 
dikkongo ra-bae) Maiko bisongkoara agankugen, nang-mani siani 
ja-mano darangba beng-na kangnagipaan dongjajok indaken salsisi 
chu ringsimsimen kamonikoba a-rikgala man jok enia da-ode mande 
gitan niktokjaengjok. Na-a re-ange a-selrako mikkrontangchi 
nikeode aiao inmanpilgen. Je nang-pani namengmiting salrango 
chimonggimin gamrangkoba Saljatchian rusie bon-attokjok, da-ode 
nok ino nokbibi, bikapna agre gipin sikatdapanian griaha. 

Balikim: - Aiao, indake ong-ode angade babako grange kategalgalo 
namgenkon. Boning 

Deskangara ianon rosoaibone haida da-o on-tisani ja-manon 
Sikimeba sokbanaba donga. 

Kasinchi: - Cha daka mangmangkode senge ringangchengboda. 

Balikim: - Aiao, angade, re-angchengainok! Intango re-bapile 
ringeainaha. 

Beanbebe nokona sokangenioia Kasinchini agannana ba^ilen 
dongchakram nokni grengna agrede uano manning nitoanian 
griahachim. Re anggimin salrangode Saljatchia pagipani gamo 
asonge gangbo dake kangalrangko chonnikrongachim indiba ia 
salrangode kangalrang baksa besa kae an tangba a jak garaesa 
pagipakon alduengachim. Unsalo Saljatchi salgimik ajak reange 
dangga gong sotchetko man bapaahachim enia an langde 
neng ahani gimin au-miksue neng takna ine pagipako altamona 
merong rachina antichi watatahachim. Pagipara churingtingtinge 
be en bilgrie enia mikkronba name nikbrejae til til tal tal dake 
daaggakon ban oba gimaatsrangaha. Una ka o nange Saljatchia 
pagipako saibengachim, unomitting 
Balikimba uanona sokeaha. 

Saljatchi: - Baditan salgimik gramchi dingol napile kam kae 
rabae onenga, uko mangmang wange chasonaba cholijaode 
mai dakgipa budepasajok na ara. Kam ka naba man jaode, bostu 
mangmangko rana watoba indake dakaiodc naara 
maidakman-chagipa kamnasa cholignoksa. Angni salgimik 
neng e kam ka e man bapaakode na ade nengrachokchok 
gipinnasa galbrake on-baijokde, nambejok daode antangni 
galatangkon chabojok. 

Balikim: - (jakpa doke) Namjok, dada namjok, indaka salko niknaan 
angaba ka-dongsopaengachim. Na-a skangode apani gamo asonge 
raja saksa ong-achim indiba na-ara a king a dokgrigipa 
songnoknisanchim. Nibo, na-a da-alo apako tangka gong 
sotchetmangmangna indaka kattarangko agannengjok indiba apa 
nang-ko skango indake saiachima? Da alona kingkingba pilak 
an-tangni gamrangko rusigalan ja-manoba ua nang-ko unigimin 
ku-saba agankujaenga. Na-a da-osa tangka paisani gamchatako 
ma-sibaengama? la a-gilsako tangka paisako man-na nengrabeani 
ong-ja, pilakan ding-ol gramchi pakesa, an-tangni biltang baksasa 
uko stegrikna nangenga. Na-a skango obostarang namengpition 
iarangni gimin chanchie nina nangachim. Nibo, ia nang-ni 
gualanichian anga nokoni ong-katna nangaha enia ang’ ong-katachi 
ama janggitangko galaha. Uarang pilakchin ia nokdang indonga 

a-selona sokaha. Namjabejok ada, nang-ni daka namjabejok. 

la kuarangko agansrapkujaon ua jonggipani saiako chakna 
amjae gantong gesako kole uko skoo satkoraksrangaha. Balikim. 
“Aiao dada bilongen namjabejok” indi ine aganmangmangari a u 
gitilgropaha. Unomitingan Sikimeba adatang Deskangko rime 
unona re-baengachim enia ua dalbegipa a-sel uamangni mokkronm 
sepangon ong-ahachim. Deskang boningtangko delome 
Seuichakram nokona ra-angaha enia Sikimeba uko ki sang ki saiig 
katrikangpaaha. Pagipade maiko dakgen masijae, “la pilakan angiii 
a-selan ong aha” ine ka tongbee jang kepango asonggope 
dongrikaiaha. 

Sanchakram nokona sokeon Deskang Santimgipa 
me-chikrangko gronge, man a dipclde una nambata sannaniko 
on-pachina mol-molaha. Ua Santimgipa me-chikrangoni 
ma-mongara Aminchian ongachim indiha uamang saksa sakgipinko 
ma- sigrikj aengachim. 

Aminchi; - Mai ong a, samingbadokgrikama? 

Deskang; - Oe, adatanggipa Saljatchi dokoraka. De, iarangni 
gimindeja-manobaknanaman-aigen indiba uni janggi mangmangko 
rakirikkuna gita ta-rakale sannaniko dakpabo. 

Aminchi: - Oh, da-ode doctorba dongja enia iade ‘attempt to mur- 
der-sa’ ong-ani gimin policerangni a-bakusa. Uamangna skang 
chingade mamungkoba dakna man-jawa. 

Sikime: - (Ja-manchake sokbae) Aminchi, na-a ka-sapae angni 
Balikimko ta-rake san-e namatpabo. 

Aminchi; - Oh! la dokkropa man-gipara Balikimsama? Mikkang 
gimikon an-chirarasa ong-ahani giminan mandekon ma-sipiljajok. 
Nibo, na-song iako mandesa dokkropa ine gipinrangna 
agangenchimode police-rang enquiry ka-chenggijade chingade 
dangtapna man-jawa. Uni gimin tarake sannaniko nangnikode 
an-tangsa a sel ong-a ba boloni ga-aka inerangsa doctomade 

aganaibo, ong jaode dokkropgipana skangde chingasa 
re angchenggnok. 

Sikime: - De, ongaigenba. Chingaba biko dokkropgipani kosako 
mamung dakeba badi ka na miksongani dongja indiba janggi 
mangmangko rakirikkiuiasan mangsongaia. 

Aminchi: - (Dakchakgiparaiigko okamate susrangram dringchi 
ra angate) Sikime na-a jajrengnabe anga bil ama dipetde 
jcJakeba jotton kae nigen. 

Deskang: - Ongja, naa jotton kamangmangainabe indiba jedakeba 
uko namatpilchongmotbo. 

Aminchi: - Oe, angaba namatpilnade sikachim indiba na*aba ma-sia 
angaba bilni nalsaoniko dake janggiko on-pilna, janggini Nokgipade 
ongja. 

Deskang: • Nang-na jegita tangka-paisa nanga ukode anga 
gamaigenchim. 

Aminchi: - Anga nang na aganman-aha. Angade sagipako 
san gipasan, mandena jemggiko on na man gipade ong ja enia 
gipinrangko sanchina gita Govemmenl-an angna tangka on-enga. 
Uni kosako angna mamung nangdapanigri. (Susrangram dringchi 
napanga). 

Deskang enia Sikime apalo sengsoaha enia susrangman-an 
ja mano uko donjinman dringona ra angaha. Bilgrik enia 
Kasinchimangba gipinrangni agana ku aoniko knae siketbaket 
unona sokbaaha. Uamangni sokbaona kmgkingba Balikimde 
mikselsokujaengaclnm. Unomiting mande saksa rebae Deskangko 
jakjipate, “Nang-ko uchi okamatenga” ine aganeaha enia unbaksa 
Bilgrikba re-angpaaha. 

Deskang: - (Cholgugaoni nau'e) Mainabachima? 

Aminchi: - Napbabo, Balikimko iano nolnapatgipani bimunjgko 



[ 78 ] 

segate dona nangengachim. Da ora sing-teka gita nang kora mai 
mingachimsaimo? 


Deskang; - Angkode Deskang ine mingachim. 

Aminchi: - (Nawang dake) Deskang! Sawa Deskang, Sikimeni 
adatanggipama? 

Deskang: - Oe, Sikimeni adatanggipa Deskang, indiba na-ara maina 
angni gimin sing-sandianiko dakenga. Ma, na-a angko ma-siama? 

Aminchi: - (Ranggitik mikkrononi singsolbaenggipa mikchirangko 
u site, dokraoni sean ge sako bikote) Na ara ia pen-ko gisik 
ra-kuengama? 

Deskang: - (Chanchibeoba gisik ra-atna man teljae) la pen-ko 
mesoke nang-ni angko siang-ani miksonganikode angade ma-sijajok 
enia chanchibeoba iani gimin gisik ra-ataba grijok. 

Aminchi: - Indake ona-ode angni nang-ko sengsoanide indinsa 
ong-aijok. 

Deskang: - Oh, na arauni giminsaaganengachima? Da sionibaname 
paraksrangbochim. (Dokratangonitangkako bikote channa). 

Aminchi: - Na-ara nang-ni Rokimeko gualjokma? Angan nang-ni 
Rokimechimba. 

Deskang: - (Nawang dake) Na-a angni Rokime! 

Aminchi: - Oe Deskang, angan nang-ni Rokimechim. 

Deskang: - (A-achiko nikome) Na-a Rokime ong-oba, da-ode na ara 
gipinnisa ong-enggnok. 

Aminchi: - (Mikchi u-site) Deskang, angarada-onaba segipara-gija, 
nang-kon me-tra ong-e sengsokuenga. 

Deskang: - Nang-ni angko sengsoanide indinsa ong-aiaha. Na-ara 

nanioba namjaoba antangna kride mikkron nikpajok indiba angade 
mill salinangi wangosa j ailonian jokbaa. Uni gimin angnachanchiako 
gale naa gipin nangming apsanako sandie rabo, ongjaode nang-ni 
Janggi tanganide indinsa nasiainok. 

Aniinchi: - Mainasa nang-kora jail-ora donskajok? 

Dcikang: - lani giminde ka sapae sing-panabe maina ian angni 
janggi tanganiona sesogiminanongahachim. Anga unsalo nangko 
wat e re angan ja mano an tangni rasongko ramao grongaha enia 
ua angko bilsi chichetna kingking jail-ni dring kitikbrio asongataha. 
i<ina agre anga uni gimin darang saksanaba mamungkon agandapna 
nangnikja. 

Aminchi ; - Na a Jekon angna aganaha uan angna chu-ongbeaha 
enia uni kosaku sing-daptaianiba dongjawaha, indiba je me-asan 
angko bilsi chi chetna kingking duk man-bee sengsoatahachim ua 
apsan mande da-alo piltaie angoni chel-e re-angna man-aijawaha. 

Deskang : - Nang-na angara maiko maidake agandapkugen. 

Bilgrik : - (Golpo manteljae) Oh, na-arameja-salora bikosachingo 
sing-achimkon, chingara Rokime inani gimin masiskajajok. 

Aminchi ; - Indake ong-odc Deskang na aba angna ka-sakuenga. 
Na a angna ka-sajaha ong ode mai nangana na-ara angko 
sing-sandigenchim. Mejaonin angni ma-apade angkode nama namja 
sikakoba sandie ra-bojok ine aganengaha. Da-ode na-a re baahani 
gimin ua sing-anina aganchakanikode jajrenga grian man-aignok. 
Indiba 


Deskang : - Mai indiba? 


Aminchi : - Kema ka-pabo, indibani miksonganide anga nang-ni 
jail-o dongna nangani a-selkosa ma-sina sikengachim. 

Deskang : - (Mikkang simprakke) Oe, beben, anga iani gimin 
parakna sikjaoba na-a sing-ahani gimin nang-nade aganan 

nangtelaignok. Anga ianoni reange mamungkoba singchenggija 
bus nikao joljol gadoe re angaha. Ua angni gadoanggipa bus-ara 
Dimren A dokona re*gipa ong-achim enia uano tangka gong 
ritchasako game rena nangachim. Indioba angora nangni tangka 
gong sot dok on natgipana agre mamungan dongpajachim. Uani 
a selan anga rama tong saon arikgalaniko man-aha, enia indake 
angara ua buring ajangchio maikai saksan dongrikenchim, apsan 
dake ge-gipin bus-ko sengsoe gataina inoba uandaken 
ong taigenchim. Uni gimin anga ua bus-o tangka giltimgipani ja-ako 
rim e angko gat-pakuchina mol molbeachim indioba ua nang ni 
angna onatgipa ghori-ko bus-na tangka gamani palo on-skachina 
bi-aha Jekonangajanggi sipilgenonadaknaam-jawachim. (Nikomc 
kik'kikari grapa). 

Aminchi : - (Pakkreo rime, sikjengjenge) Uni ja-mano mai ong-aha, 
de, aganbo. 

Deskang ; - Unikoa ua bus-o tangka giltimgipa angni jakoniko ua 
ghori-ko sekdrana jotton ka-aha. Uni giminsa anga uko 
sikpakwattahachim indiba da-nang rasong gribee ta-rake ramako 
re baenggipa truck unkosako re dapangaha. Ua a sel ong ani 
da-alona kingkingba ang’ mikkronni sambaon ong engpiti enia 
uachin bilsi chichetna kingking kitikbri dringo dongchina angko 
seaha, jekon a-giisako chasongnaba gisikni ki-taponiko kimitna 
manjawaha. 

Aminchi : - (Mikchi baksa ka-dingsmite) Aiao! Deskang na-ara 
angna indakpile ka-saa enia uani giminan ua gamchata grigipa ghori 
ge-sachimangmangan janggitangko srena nangnikaha. Da-o angara 
ia nang-ni ka-saanina maichi maiko dake jakchotpanok gose. Oh, 
angaba nang-na kasaachi janggitangko gimaatna 
mangenchimode. . ..(Deskang un’ kusikko jakpachi pengata). 

Deskang : - Je ong-ahade, ongaha uko unon bonchina onbo. Dao 
nang-ni kakket ong-e sengsoe gital janggiko on-taianian angna 
chu'ongbea enia iana agre ka-saani dal-batgipa sakkia mai 
dongkugen. Nang ni janapa gita sianide bon-kamgipa ka-saani 
sakkisan ong-a. Siachi mande kalimanikosan ra-baa enia ka-saani 

bimang katchaani chimiksan onga uni gimin ia kasan chimikko 
tipchanggija jokkamjringna onbo enia agilsakni mandeiangko uno 
dubiatbo. 


Unomiting chelchaktim saksa gansko gilgep dakako stike 
enia miktikkol gisimko gane rebae pingtipko kinggilake, “Anga 
napna man genma?” ine sing aha. Ua chelchaktimara aditan 
changFoachim enia ku-sikni kosako on-tisa ku-simangko branachim. 

Aminchi: - Nap-abo Sir, mainaba nangachima? 

Chelchaktim: - Anga ianoni Circle Inspector ong enga. Nang ni 
patient Baiikim minggipako ninasa re baengachim indiba na a 
jajrengna nangjawa, maina anga enquiry-kana miksonge re-bajaha 
enia iani gimin chingni department-ona mamung information>ko 
sokata dongja. 

Aminchi: - Hai ninakode re bo Sir, (Jinmaan damsan Balikimko 
dongipa dringona reangha. Uano Kasinchi Sikimeni grapengako 
molmolsobengachim). 

Aminchi: - (Dringona nape) Nibo, iakai Baiikim enia ua da onaba 
mikselkujaenga. 

Chelchaktim: - (Sepangona re ange uni ku dipeo rim e) Ong ja 
Sister, ia mande chasongnaba mikseljawaha. Nibo, bini ku-sikoni 
anchirangba ongkataha. 


Aminchi: - Ha, da-siode ku-sikoni an-chi jokade grichim! 


Chelchaktim: - (a-o ga*akgipa nikteko kole) Nibo Sister, iara in- 
jection on-ani samsachim enia iano samba dongjaha. 


Aminchi: - inHake ong-ode nang-ni miksonganiara, bian unoni 
samko ringahama? 

Chelchaktim: • Ringaha, bian ringaha. Indiba Sister, ian nang ni 
a sel ong jaha. Haida iano dongenggipa me chikrangni giminsa 
ongengnaba donga. 

Sikime enia Kasinchi: - (kenna gnang mikjrao dake chelchaktimko 
nitate) Ongja Sir, chinga biko mamungba dakjachim. 

Chelchaktim: - (Sikimeko nie) Oh mechik, na-ara maina indakpile 
grapenga. 

Sikime: - Angan ia me sako do-sinakenggipachim. Angade da o 
bina dnk manbeesa grapenga. 

Chelchaktim: - Ha, na a bina duk man esa gr^ienga ong ode, maina 
bioni inditan chel-begipa biaposa kalimaniko dakenga. Ong ja 
me-chik na a da o bini gimin duk man an baksana maiba suk 
ong'dapgijanirangkoba man*chongmotenga.(Kasinchichiko nitate) 
Na a da o iano ia me-chikni maiba knakugijagipa kattarangko 
jampihama? Nibo me-chik, anga pilakon ma-siangengaha, uni gimin 
na-a donugija kakketkon paraksrangboha. 

Kasinchi;- (kenna gnang) Oe beben Sir, ru-utbea bilsirangna skang 
Sikime Disen minggipa pante saksamung inditan meligrikbegipa 
ripengrang ong-achim. Indioba salsao Sikime Balikimko grongha 
enia unsal intalan ua measa biko wat-e re-angaha. Adita salrangni 
ja-mano ua me-asa angna chitti kingsako see donangaha enia ua 
chittiko poraie nion ua me-asara Sikimeko mikcha namnikachim 
ine ma-sina man-aha. Indiba iani gimin Sikimede mamungkoba 
ma-sipajachim. Uni giminsa da-o anga iako bina aganaha enia 
uanasa 

Chelchaktim: - (Sengsrqjgija) Uanasa da-o ia me chik gnq)enga 
enia na-simangni golpoengmitingo Balikim mikselahachim indiba 
sadika am-jaanasa mikchipe dongengachim. Na-simangni pilak 
golpogipa kattarangko biaba knaaha enia Sikimeni duk ong-ako 
nikna sikjaesa bia samko ringe siaha maina bia an-tangan indake 
ma-siachim, “Anga da-o tangpila oi^-oba skangogita name an-senge 

tai^snamanjawaha. Uni giniin anga sisrangon nambatgen. Sikimeba 
angna bate Disennan ka-sabatenga maina da*o ang a bini sepango 
saknaako nian*bengoniangba angko nigalpilen unasa grapenga enia 
unbaksana ua me-asa gipin jawa ong-ja angni jonggipan. Angadc 
namoba namjaoba chonaonin apa baksa dongpae adita 
kusinirangkode man'aha indiba biade da-nang janggi tan ga gimikan 
duk mikchi rarakosa man aijok. Apsan dake anga janggitangko 
tange rakkikugenoba chinga adasani gisepo katchagrikanian 
dongjawa enia Sikimenaba dukni rarasa ongaigen. Uni gimin anga 
Sikimeko Disenan pakwat-e janggitangko sootainok” indi ine ua 
inject kaani samko ringe siaha. Oh danang bisong nokni golpode 
da-a-salon pilakan bonaha! 

Bilgrik : - Mai, adagipakoba arrest ka srangahama? 

Chclchaktim: - Adagipa noksamo ka e siaha enia pagipa nokko 
doga ketchange an*tangko so-chipe sisrangaha. Oh, da-nang! 
Sakantian saksa sakgipinni siani koborko knagrikgijan damsan 
a-sako watangaha. Haida da-o me-mangchisa damsan gronggrike 
ramaosa jegrikroroe a-songtangona re-angtokengnok! 

Sikime: - ( Balikimko sikjengjenge ) Balikim na-ade angko saksan 
watgale re-angaijokma? Na-ara nang-ni jonggipa Disenko nikjoko 
angko do-sina amachimba , indiba na-ade da-oajonggipako grongna 
skangan a-gilsakko wat-e re-angaijok! 

Chelchaktim : - ( Gansko enia miktikkolko oke ) nibo Bilgrik, 
anga nang-na salsao aganachim, angni a-gilsako ja-manchakdugae 
atchiantchi anga pilakon ja-manchakaha. Da-aloba 
ja-manchakdugaesa sokbahani gimin apsandake pilakon 
gimaataiaha! 

Bilgrik : - Oh, na-ara Disensamo? 

Oisen : - Oe, ripeng anganchira. la pilak a-gilsako dongenggipa 
rasong grigiparangni raja, Te. Disen. (an-pile re-anga). 


Sildme :<(Katrikbae) Oisen, nang-ni adatangBalikimdenang-iuai 

angko pakwat e janggitangko galaha, indiba da oa na ade angko 
wate rangengjokma? 

Disen : - (Mikchi usite) Sikime, naa indake dakna nangjachim. 

Sikime : - Ong ja Disen, ia pilakan nan gni a-selsa ong aha. 
Abachengon naa antangni kasaako angna parakgenchimode ia 
pilak a-selona sokbanan nangjawachim. 

Jangrik ; - (Nocheko rimbite re bae) la pilakan ong na nanga gita 
tiktakan ongaha. Uani gimin nasimang chanchie sko sachanabeha. 
Indiba Disen ia nang ni nogipa Noche dongengpiti uni giminsa 
chanchibo, haida bi-ko na-a masijaengnaba donga, ian na-songni 
ba-rimade ong ja indiba nang-pani jikgitaini, chong-motan nang' 
madetangni saksakamkam de-mechikong-a, jean a-gilsako nang-na 
£^re pilakon gimataha. 

Disen : - Ah angni nogipa! Angade angni ma-sibachengaonin 
darangkoba dada-abi, nono-jojong enia ama-apa ine okampaen 
nikkuja. Dao je adatangrang dongpachim ukoba manggisi rarakosa 
grongaijok enia pagipakode mikkangkon nikgija dimjra; dimjra 
ching-enggipa wa-alonikosa *apa' ine okame reba-aijok.. Indiba 
da-oa angni nogipaba dongkuenga ong-ode angna baditan kusini. 

Noche : - (mikrona mikchian gape) Dada, na a angkoba nang ni 
nokchina repana ongenma? 

Disen : - (Singsolbaengipa mikchiko u-site) Na-a angko dada ine 
okameba, adatangni nokchina renamangmangba angni rimaniko 
nangkuengama? Hai Sikime, Nocheko rime ang' nokchi re-babo. 

Bilgrik : - (Chel kalaoni rakbee) Sengkubo Disen, ia nang ni bon- 
ing, Deskangode saksan galangna siengama? 

Disen : - Angni boning Deskang! (Sikimechiko nie) Sikime, na ara 
nang-ni adatanggipani rebapilani koborko angna donuengachima? 

Sikime : -Uko janqHia gitamangmangba naan on-tisaba agitchaa 

saljakukon angna onjaengajokona, basako maidakgipa saljakuo 
ajigkora aganatenga. 

Deskang ; - (Sepangona re bae jakrime) Disen. na a angni 
dongjamiling salrango angni nogipako namcn simsakbee rakkiaha 
enia dmgtang dingtang neng nikanirangkoba dakchakbeaha. Uni 
palo kasae nangna onpilskana, angode mamungan gri. 

[)isen : - Angnade nang ni nogipa Sikiineni ka saana agre 
mamungkoba nangdapjawa, indiba na a on pilskaani gimin 
chanchienga ongode Aminchinasa jekoba chanchibo maina angna 
batedc bian dakchakaniko on-bataha. 

Deskang ; - Nang ni enia Aminchini ka tong apalbea. Aminchia 
nang-kosa an-tangna bate una dakchakbataha ine aganaha enia 
na ara bikosa indake aganskaaha. Nang ni aganna gitan angaba 
on pilskaani palo bina ka-tongtangko on-skaengaha enia ia chinga 
adasana sesogimin joreiranga mairongpile namgipa ka longrang 
ong a. lana anga piltaie ia a-sako rasong chabea. 

Bilgrik : - Nibo, Disen na a salsao an tangni ja manchakdugae 
atchianichi pileik kamon ja-manchakenga ine angna aganahachim, 
indiba da-alo na-a uachi namgniko man skaaha. Haida na'aba 
seng-gnangkale atchia ong-ode cholikalgipa nokdango dongpae 
indaka a-selo bak man-panaba dongachim. 

Disen : - Haida ukode seng-gnang atchie niosa ma-sigenchim. Hai 
pilakan angni nokchi re-sochimbo. Da-o anga apani enia adatang 
sakgnini manggisiko rae reanggen. 

Deskang : - De, Jangrik na-a me-chikrangko rime re-sodilbo. Chinga 
Bilgrikming sakgni Disenko dakchakna re-anggen. 

Manggisirangko ra-ange salgipino gopaha. Pilak kam 
matchotan ja-mano Bilgrik, Kasinchi enia Jangrikna agre gimikan 
Simsang A-dinggreko wat e Nokrek Medan Gittimona 
re-angtokaha. Nokona sokeahaon Deskangko niksoe ma-apa enia 
pilak snngni mah arirangan kusi (Hig'tokbeaha indiba Balikimni sian 

kuako knae uni pilak songo agananggimin kuarangko gisik ra ate 
una duk manchaktokbeaha. la a-gilsako mandeni janggi tanganide 
indakesan ong aia. Sanaba dukni ong-ode sanabade kusini enia 
sanaba gimaani ong-ode sanabade man dapgni ong-skaa. 

CHAPBIDIL- 17. 

Ku-agitaljakkalgiminrangni miksonganirang: - 

Te spu : - Apple. Te-skem : - Naspati, Santim : - 
Nurse, Gansko : -Tupi, Chelchaktim : - Police 
Samgran-oja : -Doctor, Sandi daka : - Enquiry, Nikte : - 
Bottle Ka-bidingdam : - Department, 

Te-jingjang : - Letchu, Ping-tip : - Purdha, 

Jakrim : - Salam, Knanku : - Kobor, 

An-gilsuani ; - Injection. 

Wilwilako nirokgipa: - Circle Inspector, 


BONJOK. 


ABACHENGANI 

A 

A-bim : - Globe, 
Aema-ditma: - S^al 
Adikprak : - Minute (Time) 
An-kru : - Chola 
An-gil-Su-ani : - Injection 
Am-pokma dokro ; - Bench 
A-iongginde : - Cement 
Arimprak : - Hour (time) 




B 

Balwaku : - Radio 
Baljagring : - Television 
Bila nok : - Government. 
Bolpilma : - Table 
Borom/Kal borom : - Football 

T 

C'hapbidil : - Chapter 
Chanan ; - Tarik (date)/N umber. 
C’hapmong : - Kitap 
C’ha bitchil : - Dalim bite 
Chelchaktim ; - Police 
Chidokra : - Wat er bag 

D 

Doksliting : - Guiter 
Dongbimang : - Bostu 
Doktekra : - Type-writer 

E 

Enia : - Aro 
G 

Gansko : - Tupi 
Gam pret : - Microphone 
Gianing : - Budi/ Idea 
Godok : - Cricket 
Golsil : - Gojal / Nail 
Guama : - Coconut 
Guchon : - Kejul 

J 

Jabimang : - Photo 
Jarongdik : - Photo Album 
Ja kep : - Sandal 
Jawilwat : - Cinema 
Jachipchang : - Camera 
Jakgotek : - Carom 
Jakrikra : - Secretary 

Jangwat ; - Loud-speakcr/Speakerfsound) 
Ja pindap/Ja cholchop : - Long pent 
Jakrim : - Salam 

K 

Ka bidingdam : - Department 
Kagrip : - Dala (lock) 

Katomra : - Bag 
Kambite : - Result 
Kal ram : - Playground 
Ping-tip : - Purdah 
Ketchangdam : - Jail/Lock-up 
Kepchit ; - Kenchi 
Ketnokma : - Jailer 
Knanku : - Kobor 
Kolre : - Gari 

Kolre Kapram ; - Gari Station 
Ku-minga : - Poraia 
Ku’pea : - Translation 
Ku-a : - Katta 
Ku-srea : - Golpo ka-a 
Ku'sliting : - Telephone 
Ku'chipra ; - Tape Recorder 
Ku-chipchang : - Cassette 
Ku-angipok : - English 
Ku'japinik : - Director 
Ku-bimik : - Grammar 
Ku diktom/Ku-bidik : - Dictionary 

VI 

Vlatdon : - Zoo 
Vla ski : - Madam 
Matja gol : - Giraffe 
Vlafsaltong : - Zebra 
Matchi/Matdi/Matching ; - \ak 
Matnokma : - Singho 
Matdebra : - Kangaroo 
Via ambi : - History 
Vlikjaprak : - Second (time) 
Miknik : - Gleiss 


N 

Nikte : - Bottle 
Nian ; - Exam/Porika 
Nolnapata : - Admission 

O 

O an : - Chabi (key) 

On srea/Ra srea : - Koros ka a 
(Jpwal ku : - Cigarette 

P 

Palchakra ; - Canteen/Dukan 
Paltak segata : - Form-fill-up 
Panokma : - Raja 
Paski : - Master 
Padot : - President 
Pe-rel : - Screw Driver 
Pringrama : - Morning walk 
Pringnam : - Good-morning 
Ping-tip : - Purdha 

R 

Ra-rura : - Peon 
Ra dedo : - Promotion 

Rengrengsil : - Cycle 
Renggatsil ; - Rickshaw 
Rengtengsil : - Kanta (bell) 
Ri'ilchi : - To (oil) 

Rongsikra : - Result booklet 
Rongsika : - Passed (exam) 
Rongnangja : - Failed (Exam) 
Rong-anggal: - Koila 
S 

Santim : - Nurse 
Samgran-oja: - Doctor 
Salja-ku : - Somai 
Seiltokru : - Ghori 
Saltok : - Calendar 
Salbari : - Elastic (rubber) 
Salniatram/Salre-atram : - Park 
Salneng'tak : - Holiday 
Sakkrit : - Gilja 
Sandi daka : - Enquiry 
Sean ; - Pen 
Sechit : - Lekka 
Sebichit : - Chitti 
Sechimra : - Bohi 
Sedoktek : - Typist 
Sepileng : - Slate/Blackboard 
Silwel : - Screw 
Sing'sandi : - Bichal ka-a 
Skiannok : - School 
Siktaninga ; - Mikosto ka-a 

T 

Te*spu : - Apple 
Te-krim : - Na^Miti 
Tc'jingjang : - Letchu 
Tomtoma : - Motor-bike 
tbtmare : - Haturi 
Tra^ : - Miss. 

U 

Llian a bimik ; - Primary School 
Uian Ma-jatchi : - U.P. /Middle School 
Uian saka : - Secondaiy/high school 
IJianmong : - College 
Uidik : - Bida 

Uidik : - Class e.g. (1) Uidikchi re anga= Class-chi re-anga ba 
napanga. 

(2) Uidikni salja ku Class-ni somai. 

Uian : - Class e.g. Uian-chet== Class- VIII 

W 

Wal nat ; - Torch light 
Wal bim ; - Light bulb 
Wal nok : - Lamp 
Wal jrong : - Plastic 
Walchi ; - Kerosine 
Winan : - Chatta (Umbrella) 

